recursal/SuperWikiNEXT-32B huggingface dataset:
**信步閑庭**，舊時叫**林茂塘PS4地段**，響澳門半島聖安多尼堂區沙梨頭海邊大馬路、沙梨頭南街、沙梨頭新街同海灣南街嘅PS4地段。

背景
--

### 改善巴士服務嘅地產收益被私有化爭議

1993年8月4號，澳葡政府為咗畀澳門公共汽車有限公司（簡稱澳巴）有更好嘅資源，可以唔使加價都可以提供更好嘅巴士服務，所以澳葡政府響第三十一期《澳門政府公報》第二組嘅第50/GM/93號批示，將一幅位於澳門半島沙梨頭海邊大馬路，以租賃制度同免公開競投方式批畀澳巴同吳福（當時係澳巴董事），面積七千四百零九平方米，叫PS4地段，響批示公佈嗰日開始計四十二個月之內根據批示規範起一幢住宅、商業、停車場、公共巴士總站同巴士維修工場嘅建築物，攞嚟幫補巴士營運，改善設施同改善員工福利待遇，但之後澳巴攞到幅地之後一直閒置無發展。

1995年8月30號，權限部門發出嘅技術性意見話座建築物入面要起一層防火層，所以響第三十五期《澳門政府公報》第二組嘅第105/SATOP/95號批示作出修改。

2002年12月17號，吳福向土地工務運輸局遞交一份更改建築嘅新計劃，以西北區一幢已經具有呢嗰計劃性質嘅建築物（指PS1海擎天地段）同埋市入面某一座建築物同人口密集嘅地點起一個公共巴士總站同停車場，會對城市規劃同環境造成負面影響，所以經過重新評估呢嗰計劃之後，決定將公共巴士停車場搬到市區出面同埋縮減響合同入面為呢嗰用途而訂定嘅面積。

2003年3月20號，土地工務運輸局局長批示，呢嗰初步研究被視為可以批准，但係要遵守有關技術條件。

2003年9月25號，吳福並請求將有關土地嘅批給所衍生嘅權利轉讓畀信福投資發展有限公司，而吳福係呢間公司嘅大股東同董事會主席，理由係而家響困難時期，認為由一個有經濟能力嘅法人來發展呢嗰大型建設會更加有利，再加埋澳巴就有關轉讓同縮少用嚟畀公共巴士總統嘅面積發出贊同意見。原嚟上邊起咗住宅單位賺咗嘅錢都係屬於澳巴，可以用嚟改善服務唔使加價，改善設施同改善員工福利待遇。但係轉咗嗰名就噉左手交右手，之後呢幅地賺到嘅錢再同澳巴冇關係，唯一同澳巴有關係嘅就只有地面九百平方米嘅公共巴士總站，就噉澳葡政府原意批嚟幫補巴士營運計劃就變咗地產公司發達嘅計劃。

2003年10月23號，案卷按一般程序送到土地委員會舉行會議，同意批准有關申請。

2003年10月30號，土地委員會的意見書經行政長官嘅批示確認，呢嗰批示刊登響運輸工務司司長歐文龍同一日嘅贊成意見書到。

2004年2月28號，第八期《特別公報》第二組嘅第10/2004號運輸工務司司長歐文龍批示作出修改。直接將地皮轉畀澳巴嘅負責人吳福旗下嘅私人公司，被外界狠批用嚟改善巴士服務嘅土地資源同地產收益被「私有化」。

2013年，土地工務運輸局批出街線圖，寫明PS4地段要有九百平方米嘅公共巴士總站，得澳巴專用。

### 閒置廿五年收地爭議

2015年10月，PS4地盤正式開工。

2016年6月，外界關注海上居會唔會步海一居收地命運，先關注到PS4地段到2018年8月會觸及《土地法》廿五年到期收地線，外界擔心係限期前唔知起唔起到，會唔會係第二個海一居收地事件。

空中走廊
----

內文：林茂海邊大馬路空中走廊
1995年，澳葡政府提出林茂海邊大馬路都市規劃，透過起大廈嗰陣預留嘅閣樓公共行人走廊、大廈之間嘅行人天橋連接，而貫穿成個區嘅空中步行系統（由運順新邨到金灣豪庭），全長九百五十米。其中兩條天橋接駁位就響PS4連接運順新邨同聯薪廣場嘅行人天橋，街道準線圖列明係要PS4地段批給人負責起呢條天橋，而PS4地段批給人已經響2017年起好嗮兩條行人天橋，等當局驗收移交之後先會開放居民使用。

意外
--

2018年1月15號朝早十點，沙梨頭新街信步閑庭地盤發生懷疑勞資糾紛事件，有關糾紛涉及工作獎金，有人響地盤十六樓天台坐響到企圖跳樓。有消防員響樓宇平台位置戒備。治安警話已經通知咗勞工局人員到場，期間勞工局派人到場跟進，司警局嘅談判專家亦到場協助。受事件影響，地盤隔離一段海灣南街暫時封咗唔畀車入嚟。兩個鐘頭之後走出天台，去勞工局繼續同資方談判。

交通
--

### 巴士

#### 巴士站

* PS4地段總站

預留九百平方米畀澳巴做巴士總站。
靠站巴士有：

睇埋
--

* 海擎天（當時澳葡政府批畀另一間專營巴士公司新福利用嚟改善巴士服務嘅商住混合、公共巴士總站同巴士維修工廠嘅地皮）

攷
-

1. 1 2 3 4  （繁體中文）土地戲法? 巴士廠用地公變私 互聯網檔案館嘅歸檔，歸檔日期2017年11月9號，.，論盡傳媒，響2013年4月19號搵到。
2. 1 2 3 4 5 6  （繁體中文）第10/2004號運輸工務司司長批示，印務局，響2004年2月18號搵到。
3. ↑  （繁體中文）海一居事件後的「樓市」，ZA誌，響2017年6月22號搵到。
4. ↑  （繁體中文）筷子基建區內空中走廊 規劃廿年沒見影，澳亞衛視，響2016年3月7號搵到。
5. ↑  （繁體中文）空中步廊有規劃冇執行，澳門日報，響2016年2月21號搵到。
6. ↑  （繁體中文）沙梨頭新街疑勞資糾紛 有人危坐天台，澳廣視，響2018年1月15號搵到。
7. ↑  （繁體中文）危坐工人離開天台續與資方談判，澳廣視，響2018年1月15號搵到。
8. ↑  （繁體中文）4建築工人疑因勞資糾紛 筷子基地盤企跳，澳亞衛視，響2018年1月15號搵到。
**李珣**（粵拼：lei5 seon1；855年—930年），字**德潤**（dak1 jeon6），又有話字**廷儀**（ting4 ji4），花名**李四郎**（lei5 sei3 long4），梓州人（而家四川三臺），係五代十國時前蜀嘅詞人、藥學家。李珣係花間派詞人，《花間集》收有佢嘅詞37首。

生平
--

李珣嘅生平散見於《鑑戒錄》、《茅亭客話》、《歷代詩餘》。佢嘅祖先係波斯人，可能係波斯商人李蘇沙嘅後人。佢祖先喺隋代來中國，唐代時跟住國姓姓李，佢老豆跟住唐僖宗過咗來四川，佢就喺四川大。李珣細個時就有詩名，佢嘅妹李舜弦亦識作詩，畀前蜀後主王衍納入後宮，封做昭儀。李珣考到秀才，識寫詩文，所以皇帝鍾意佢。前蜀亡國後，佢守節唔再出仕。老來佢搞煉丹，家產使曬，辭世時屋企得返道書、藥囊。佢細佬李玹亦係賣香藥嘅，亦係煉丹術士、藥學家。

藥學
--

佢家族係賣香藥嘅，所以佢學識咗藥理。佢曾經遊歷嶺南，參攷幾十種古書，返咗四川後寫低《海藥本草》（又叫《南海藥譜》）6卷。本書介紹海外各種藥方，專門收集國外藥物，諸如海桐皮、天竺掛、沒藥。亦都記啲食療方劑。佢對亞、歐、非各國嘅藥物從產地、形狀特點、藥性功能、鑑別方法都一一細講，所以對引入外國藥物好有價值。原書失傳，但後世醫家都多數引用佢啲內容，宋人唐慎微《政和證類本草》、明人李時珍《本草綱目》都引用過佢本書，而家知道本書記有藥物124種。

文學
--

李珣嘅文學有啲名聲，《花間集》稱佢做李秀才，留低作品《瓊瑤集》，已經失傳。而家嘅《瓊瑤集》係王國維輯錄嘅。傳世詞作54首，散見於《花間集》《尊前集》。《全五代詞》卷四六有佢三首《漁夫》。

佢作品題材闊，風格樸素，因爲來過嶺南，寫低好多南國風物。其他嘅詞諸如有男女嘅離愁別緒、讚美退隱生活。寫男女情事嘅詩詞，多少沾染花間風氣，但好多作品脫離呢種趣味，寫得明麗清新，好有特色，所以佢對北宋詞人幾有影響。詩方面，《全唐詩》錄佢詩詞54首。

下面係佢一啲嶺南詞。

|  |  |
| --- | --- |
| **南鄉子**（其十）
相見處，晚晴天。
刺桐花下越臺前。
暗裏回眸深屬意，遺雙翠，
騎象背人先過水。 | **南鄉子**（其三）
歸路近，扣舷歌。
採珍珠處水風多。
曲岸小橋山月過，煙深鎖。
豆蔻花垂千萬朵。 |

註
-

1. ↑  又寫**李洵**、**李詢**。
**嘅**，虛字之一，見於廣東話。馬建忠寫文通，就歸入介字一類，介於實字中間。有說以英文文法為借喻，似英文屈折，話佢如英字屈折後綴，改變字性。之不過廣東話為獨立語，而非屈折語，文法類型唔同，純屬借喻。

以前唔少借「**既**」來寫。「既」本義都算幾常用，為咗唔撞，旁加口部寫成「嘅」。之不過，無論「既」定「嘅」，皆為借字。嘅本身讀慨，皆因「嘅」為「慨」異字。嘅並非廣東話獨有，廣東、廣西、福建、江西等地嘅話都有類似，之不過寫法各異。甚至文言之中藏有類似。「嘅」個來源，為學者所研究。當中一說為「個」字轉音，皆因換做「個」字，大多數意思都通。

佢用法似文言個之，官話個的，吳語個个字。然而用法有別。「嘅」個用法，無文言「之」用途咁多。無官話「的」出現得咁頻繁。「嘅」喺廣東話並非必須，大多時實字直接駁埋。然時有時直駁有歧義，就借「嘅」釐清。然而依個功用，大多數量字代替。另一用用來強調歸屬。擺喺實字同句讀尾作結，當做助字。

字
-

「嘅」個寫法，可見於一八五六年，䘙三畏所寫本英華分韻撮要。書中寫喺一百四十五版，字編號一百七十八。

嘅有佢原本意思，同「慨」。詩有首中谷有蓷，「中谷有蓷、暵其乾矣。有女仳離、嘅其嘆矣。嘅其嘆矣、遇人之艱難矣。」嘅嘆就出自依首。說文亦都有寫，「嘅、嘆也。从口旣聲。詩曰、嘅其嘆矣。」

本字
--

本字假說，主要有二。一為「其」，二為「個」。「其」字說亦包古字「丌」同化字「忌」。

### 其

「其」字說可以見於康熙字典。由古籍之中考據。

* 其、〔古文〕丌亓。
* 又集韻韻會、居吏切。
* 正韻、吉器切，𠀤音寄。
* 韻會、語已辭。
* 詩檜風、彼其之子。通作記。
* 禮表記引詩彼記之子。又通己。
* 左傳襄二十七年引詩彼己之子。
* 又韻會或作忌。
* 詩鄭風叔善射忌。

亦即其字又會寫做記、己、忌。故此其字用法相合，本字或為「其」。

### 個

「個」，本為「个」，後寫「箇」，再俗寫成「個」，另外亦有寫「介」。个，可以講人數，一人曰一个，之後亦講物數。個為人與物數數用。

廣東話有用量字以連繫實字。亞福件衫，亞壽條褲，狗個藪，貓個兜。「個」「嘅」音近，「個」可能化成「嘅」，變成介字、助字。咁亦唔獨廣東話，華南普偏有咁現象。

### 同官話比較

官話「的」字，中古寫法有「底」。成日用來同廣東話「嘅」相比。然而廣東話「嘅」，無官話「的」用得咁頻。官話有以「的」相連實字，廣東話會直接相連，或者結構完全唔同。

例如，官話「很大的風」，廣東話會話「好大風」。官話「美麗的手」，廣東話「靚手」。官話「你的名字」，廣東話「你個名」。官話「他的狗」，廣東話「佢隻狗」。官話「我的最後的手段」，廣東話「我最尾手段」。官話「幸福的婚姻」，廣東話可以寫「幸福婚姻」，然而亦可成句「婚姻幸福」。故此「嘅」無官話「的」咁頻，皆因習慣上可以唔現形，或者有其他字代替。

順帶一題，廣東話「啲」亦有類似用處。「樹上啲葉」、「你啲衫」。

攷
-

1. ↑  䘙三畏 (1856). 《英華分韻撮要》.
2. ↑  石毓智. 〈量詞、指示代詞和結構助詞的關系〉. 《方言》. **2002** (2): 117–126.

維基辭典有佢嘅解釋：
**嘅**
**第15屆日本民主黨黨魁選舉**響2011年8月29號舉行。

背景
--

民主黨三百幾個國會議員響投票日朝早到東京一間酒店舉行大會選出新黨魁，接替辭職嘅菅直人首相個位。

五個候選人會各自發表十五分鐘政策演講，之後開始投票。如果冇一位候選人攞到過半數選票，就會由攞到最多票嘅兩個人響第二輪投票中到一決高下。

候選人
---

民主黨黨魁選舉確認有五人參選，係歷屆最多人參選嘅一次，爭三百九十八張選票，新黨魁會接任首相，成為日本五年來第六位首相。。

### 野田佳彥

五十四歲嘅野田佳彥，2010年開始做財務大臣，熱愛運動，擅長柔道。最大挑戰就係應對日圓高企問題，曾經入市干預。野田佳彥支持大幅減少國債，同埋加百分之五銷售稅。

響核問題到，佢唔贊成完全唔用核能，認為應該加強核電廠嘅安全監管。

而對華立場強硬，曾經話中國軍力擴張，嚴重威脅鄰國安全，又認為，響日本法律入面，並無戰犯嘅罪名，所以二次大戰入面所謂甲級戰犯，唔係戰犯。

結果
--

### 第一輪選舉

喺第一輪投票，海江田萬里攞到最多嘅一百四十三票，野田佳彥就攞到一百零二票排第二，兩個人會響第二輪投票到分勝負，預計最遲響當地時間下晝兩點會有結果。而原本嘅大熱門，前外相前原誠司只係攞到十四票，排第三。

### 第二輪選舉

野田佳彥響第二輪選舉攞到二百一十五票贏出接任首相。

民意調查
----

民意調查話，攞到民主黨元老小澤一郎支持嘅經濟產業大臣海江田萬里，暫時領先，共同社報道佢已經穩奪一百二十張選票。而最適合接任首相嘅前外相前原誠司，只有五十票左右，佢嘅支持者主要係新贏出選舉嘅後生議員。

後續
--

野田佳彥響8月30號到國會順利成為下一任首相。

分析
--

### 選前

分析認為，由於海江田萬里好難響第一輪投票攞到過半數選票，前原有可能響第二輪投票入面同財務大臣野田佳彥陣營聯手，匯合反小澤選票，反超前海江田萬里。

### 選後

野田佳彥一上台就要應付六大棘手問題。首先係要帶領日本走出地震海嘯之後嘅重建之路，盡快振興國家士氣；重要妥善處理好核危機引發嘅困局，安撫國內擔心嘅情緒；同時要訂出新能源政策，解決能源供應唔夠嘅問題。經濟方面，日圓匯價走勢過強令到日本金融市場容易動盪，另外就係要削減龐大國債，避免過於被動，影響經濟穩定。最後就係要解決人口老化舊問題，訂出適當嘅社會保障政策。有分析話，上面六個棘手問題，唔係一朝一夕可以搞掂，如果唔盡快交出成績，下任首相可能又係一任短命首相。

攷
-

1. 1 2 3 4  （繁體中文）海江田萬里暫領先日本民主黨黨魁選舉，now新聞，響2011年8月28號搵到。
2. 1 2  （繁體中文）日本執政民主黨今選新黨魁，now新聞，響2011年8月29號搵到。
3. 1 2 3 4 5 6  （繁體中文）野田佳彥將接任日本首相，now新聞，響2011年8月29號搵到。
4. ↑  （繁體中文）海江田與野田競逐民主黨黨魁，now新聞，響2011年8月29號搵到。
**臺北南機場**，又叫做**萬華南機場**，為中華民國臺北市曾經存在嘅軍用機場，源於日治時期1909年設喺臺北廳古亭村區嘅陸軍練兵場，係士兵操練同學習馬術嘅場所，1922年設立嘅臺北州臺北市**馬場町**就以此為名，之後營區暫供俾飛機起降用，成為咗臺北市早期嘅軍用飛行場地。1930年代新建了軍客兩用嘅臺北北飛行場（而家嘅松山機場），練兵場擴建後就改名做「臺北南飛行場」。戰後，呢度本來係陸軍軍舍同農場所在，之後空軍喺1953年以飛行訓練為由攞咗使用權，拆除農田建物後，改為國軍「台北高爾夫俱樂部」，以下係萬華區青年公園。今日南機場國宅、南機場夜市嘅名稱就係源自台北南飛行場。
1949年中華民國政府退守臺灣後，喺南機場附近興建咗大量眷村，如空南一村、空南二村，所以中華路二段至萬大路間以外省人居多、閩南人為次。[未記出處或冇根據]之後南機場至青年公園之間又興建咗大量嘅國民住宅，亦發展出特有嘅國宅文化。雖然而家機場已經唔喺度，但如今當地仍以南機場夜市聞名。

周邊設施
----

* 南機場夜市
* 青年公園
* 馬場町紀念公園
* 台北市立圖書館青年公園太陽能智慧分館
* 青年公園太陽能展示館
* 臺北市立忠義國民小學
* 臺北市立新和國民小學
* 臺北市立古亭國民中學
* 台北韓國學校

公共運輸
----

### 捷運系統

* 萬大樹林線：廈安站（起緊）

### 公共自行車

* 台北市公共自行車租賃系統:國興路口站`青年公園3號出口站`復華花園新城站
* 河濱腳踏車租賃:馬場町站

### 快速道路

水源快速道路

### 市區公車

* 南機場公寓:

12
20
204
205
212
212直
212夜
223
249
250
253
670
671
673
中山幹線
藍29

* 中華南海路口:

12
20
204
205
212
212直
212夜
223
249
250
253
670
671
673
中山幹線
藍29

* 國盛國宅:

204
671
253
630

* 國興路口:

12
20
205
212
223
249
250
670
673
中山幹線
藍29

* 國興路口一:

12
20
212
223
中山幹線
棕22
藍29

* 青年公園(國興):

12
205
212
223
中山幹線
藍29
棕22

* 國興社區:

藍29

* 古亭國中:

20
249
250
670
673
中山幹線
棕22
藍29

* 萬華醫院:

20
中山幹線
藍29

* 青年公園(青年):

12
205
212夜
212直
223
630
中山幹線
棕22
藍29

* 青年新城:

12
205
212夜
212直
223
630
中山幹線
棕22
藍29

* 中正新城:

12
205
212夜
212直
223
630
中山幹線
棕22
藍29

* 廈安里:

12
20
205
212
212夜
212直
223
249
250
253
307西藏路
604
670
671
673
中山幹線

* 西藏路:

204
212夜
212直
307西藏路
604
藍29

* 大埔街:

12
20
202
205
212
212直
212夜
223
246
249
250
253
260
307西藏路
307
604
670
671
673
中山幹線

參考資料
----

1. 1 2  〈南機場變身成高球場〉. 原先內容歸檔喺2019-04-30. 喺2019-04-30搵到.
2. ↑  《臺灣 沒說你不知道：生活在這塊土地的你可以拿來說嘴的七十則冷知識》. 台灣: 尖端. ISBN 9789571065519. 原著喺2019-06-11歸檔. 喺2022-07-16搵到.
3. ↑  〈台北松山飛行場和台北南飛行場的歷史沿革〉. 原著喺2019-06-18歸檔. 喺2020-09-17搵到.
**西澳洲日**（英文：**Western Australia Day**），之前叫做**建立日**英文：**Foundation Day**） ，係西澳洲嘅公眾假期。每年6月嘅第一個禮拜一紀念喺1829年天鵝河殖民地嘅建立。另外，因為已經要為西澳洲日慶祝，西澳洲就唔似其他澳洲嘅州份咁慶祝6月嘅英女皇壽辰，而係改為9月或者10月慶祝女皇壽辰。

背景
--

英國皇家海軍戰艦挑戰者號（HMS *Challenger*）喺上尉查理斯．菲萬濤（ Charles Fremantle）嘅指揮下，喺1829年4月25號喺花園島附近停泊。菲萬濤之後喺5月2號正式將澳洲西部地區宣告為屬於英國管轄。另外，商船柏蜜莉雅號（*Parmelia*）運載住呢個新殖民地嘅行政官，即係副總督詹姆士．史達領，以及其他官員同平民，喺5月31號晚駛近，並喺6月1號睇到海岸。最終喺6月6號，喺高斌海峽（Cockburn Sound）拋錨。另外，載住英國陸軍駐軍士兵嘅戰艦硫磺號（HMS *Sulphur*），就喺6月8號抵達。史達領最後喺6月11號正式宣布建立天鵝河殖民地。  載住更多平民移民嘅船隻就由8月開始陸續抵達。

而喺8月12號佐治四世嘅壽辰當日，硫磺號船長嘅夫人，海倫娜．戴安思夫人（Helena Dance）暫代艾倫．史達領夫人（Ellen Stirling），斬咗一棵樹來標誌殖民地首都珀斯嘅成立。

1832年，史達領決定每年舉行一次慶祝活動來團結殖民地嘅居民，當中包括移民、原居民以及「主人同僕人」。佢亦決定將紀念日定喺每年嘅6月1號舉行（但如果咁啱係禮拜日，就順延到禮拜一）。呢個日子本來係史達領安排柏蜜莉雅號到達嘅日子，順便表揚皇家海軍喺1794年嘅「光榮六月一號海戰」入面戰勝法國。  

其實依個假期喺2011年之前，本來係叫做「建立日」。但喺2012年改名為「西澳洲日」，原因係當時要修改一系列嘅法律去承認原居民先係西澳洲最初嘅居民。

參考
--

1. ↑  "Western Australia Day (Renaming) Bill 2011". Parliament of Western Australia. 喺11 April 2012搵到.
2. 1 2  King, Rhianna (2012). Foundation Day makes way for WA Day – WA Today. Published 10 April 2012. Retrieved 10 April 2012.
3. ↑  "Public holidays in Western Australia". Government of Western Australia, Department of Mines, Industry Regulation and Safety. 3 January 2018. 喺30 March 2018搵到.
4. 1 2  "The story behind WA Day". *Celebrate WA*. Perth, WA. 原著喺2016年9月30號歸檔. 喺29 January 2015搵到.
5. 1 2  Calder, Mary E. (1977). *Early Swan River Colony*. Adelaide, SA: Lansdowne Press. p. 22. ISBN 9780727003485.
6. ↑  Fraser, Malcolm A. C. (1898). *Western Australian Year-book for 1896–1897* (第10版). Perth, WA: The Registrar General. p. 13. 喺5 June 2018搵到.
7. ↑  "Government Notice". *The Perth Gazette and Western Australian Journal*. 27 April 1833. p. 66. 喺30 January 2015搵到.
**Elm**係一隻用喺特定領域嘅程式語言，佢透過聲明式嘅方法創建基於網頁瀏覽器嘅圖形用戶界面。Elm係純函數式嘅，開發者話呢隻語言強調易用性、性能同埋健壯性。佢宣傳佢係「實際上冇運行時間異常」，因為Elm編譯器係用靜態類型檢查嘅。

例子
--

下面嘅例子代碼透過註釋展示咗Elm嘅基本特徵：

```
-- 呢個係一個單行註釋。

{-
呢個係一個多行註釋。
係可以 {- 括著佢嘅 -}
-}

-- 呢度係定義叫做greeting嘅一個值。類型畀人推論做String。
greeting =
 "Hello World!"

-- 喺頂層聲明最好加返個類型標註。
hello : String
hello =
 "Hi there."

-- 函數用一樣嘅方法聲明，具有跟隨喺函數名字後嘅實際參數。
add x y =
 x + y

-- 再嚟多次，最好加返個類型標註。
hypotenuse : Float -> Float -> Float hypotenuse a b =
 sqrt (a^2 + b^2)

-- 函數可以柯里化；呢度我哋柯里化乘法入面綴算符於數2以上。
multiplyBy2 : number -> number
multiplyBy2 =
 (\*) 2

-- If表達式可以用喺在Bool值上嘅分支。
absoluteValue : number -> number
absoluteValue number =
 if number < 0 then negate number else number

-- 記錄用嚟持有命名字段。
book : { title : String, author : String, pages : Int }
 book =
 { title = "Steppenwolf"
 , author = "Hesse"
 , pages = 237 
 }

 -- 想要訪問記錄嘅話可以加返個. 。
 title : String
 title =
 book.title

 -- 記錄訪問. 都可以用嚟做一個函數。
 author : String
 author =
 .author book

 -- 可以用type關鍵字嚟建立標籤聯合。
 -- 下列值表示一個二叉樹。
 type Tree a
 = Empty
 | Node a (Tree a) (Tree a)

 -- 可以用case表達式檢測呢啲類型。
 depth : Tree a -> Int
 depth tree =
 case tree of
 Empty ->
 0

 Node value left right ->
 1 + max (depth left) (depth right)

```

參考
--

1. ↑  Czaplicki, Evan. "My Thesis is Finally Complete! "Elm: Concurrent FRP for functional GUIs"". *Reddit*.
2. ↑
3. ↑  "elm/compiler". *GitHub*.
4. ↑  "Prior Art - Redux". *redux.js.org*.
5. ↑  "Comparison with Other Frameworks — Vue.js".
6. ↑  "Elm home page".

出面網頁
----

* Elm (程式語言)嘅官方網站 Edit this at Wikidata
* 〈Elm 勁抽〉.
荔枝角道京港酒店，近始創中心
**荔枝角道**（英文：**Lai Chi Kok Road**）係香港新九龍一條馬路。路綫大柢同長沙灣道，由旺角、經大角嘴，貫通深水埗、長沙灣到荔枝角為止。佢東南駁彌敦道，西北駁葵涌道，全長約莫3.6千米。當中西九龍走廊長沙灣尾落橋位，去到葵涌道天橋一小段，係5號幹線一部份。

史
-

最初只荔枝角道分兩段。第一段由望角（今日旺角）上海街，伸到去黃竹街，入最舊深水埗市區，到欽州街止到海邊。其後，由上海街伸長到彌敦道同水渠街交界，弼街街口。之後填海起深水埗營盤，深水埗一段稍稍伸到九江街為止，到營盤為止。

而另一段係荔枝角嗰度，最初係荔枝角對出軍用填地。呢段即係家陣荔枝角消防局經美孚新邨萬事達廣場到荔灣道止。1960年呢兩段因為長沙灣填海，先至駁通。跟住荔枝角交匯處同葵涌道天橋起好。1970年代，美荔道起好，條街由美荔道同荔灣道一段，變成美孚新邨露天嘅萬事達廣場，唔畀車行，美荔道替咗佢個位。

各段
--

荔枝角道係雙程路，每邊有兩到三綫，由旺角伸到去荔枝角。

### 旺角同大角嘴段

雷生春，左係荔枝角道，右係塘尾道
荔枝角道係最早期一條馬路，畀車深水埗市區駁去九龍半島其他地方。呢段東南起自旺角彌敦道、弼街、水渠道大路口。去到旺角北便、深水埗同大角咀交界嘅界限街同黃竹街路口。中間主要路口有上海街、廣東道同塘尾道。

呢段喺1920年代起，初時望角（家下旺角）重係村地。而當時九龍至旺嘅街係上海街，所以亦以佢為起點。靠近塘尾，家下大角嘴重係山來。過咗塘尾邊黃竹街，就入深水埗市區。

荔枝角呢段主要係住宅，唐樓同洋樓都有。旺角路口，對住始創中心，而路口三角地，叫旺角康民角，有環境保護署路邊監測站。砵蘭街同太子道西之間一段，有旺角維景酒店。去到塘尾道口，有古蹟雷生春大廈。

### 深水埗段

由深水埗一段長沙灣道，望出欽州街口深水埗警署
荔枝角道深水埗段，貫穿深水埗最舊市區，由今日黃竹街同界限街交界個位，到欽州街口，當時欽州街經已係海皮。呢段有幾個路口，有界限街、黃竹街口，有南昌街口，重有北河街、桂林街，到欽州街。呢段荔枝角道，設計時比其他街闊落。

呢處主要都係唐樓同洋樓，標誌有南昌街明渠，不過經已冚密。近桂林街口有香港能仁書院。

### 長沙灣段

近東京街
由欽州街到甘泉街呢段，全段都喺長沙灣嘅填地之上。條路係曲尺形，喺長沙灣徑屈咗一屈。過長沙灣警署屈向蝴蝶谷。

條路起法係跟填海，當時係由荔枝角同深水埗各有各填，而荔枝角道就各有各伸長，最後先至駁埋。最先填嘅係欽州街到東沙島街打出一段，為咗起深水埗營盤而起。但因為營盤都幾大，荔枝角道只伸到去九江街。

長沙灣段呢主要街口有東京街、發祥街、興華街同大南西街。

呢段荔枝角道主要係公共設施為主，視野好闊，去到近荔枝角嗰邊，有工廠大廈同私人屋邨。欽州街口有深水埗警署，側邊有麗閣邨，去到東京街口。另一邊有深水埗公園同游泳池。東京街到發祥街，一邊有哥爾夫球場、另一邊有廢屠房，同埋蔬菜批發市場。發祥街到興華街，有香港專業敎育學院黃克競分校。興華街有長沙灣臨時家禽批發市場同深水埗運動場。過通州街口宇晴軒、昇悅居同泓景臺三個私人屋邨。長茂街有長沙灣警署。

### 荔枝角段

荔枝角一段，只係單程入美孚。由同蝴蝶谷道同葵涌道口開始，貼住葵涌道天橋，到美荔道為止。

呢段路1920年代就有，只不過當時未有名。最初佢駁住青山道，位置喺家下荔枝角消防局開始伸到家荔灣道，當時係填海邊，對住荔枝角灣。1920年代軍地，之後有煤倉同油倉。後尾油倉變成美孚新邨。當時荔枝角道尾嘅荔灣道，叫荔枝角沙灘道，可以入去荔枝角灣嘅泳棚。1960年代尾到1970年代初，荔枝角交匯處同葵涌道天橋起好，變成家咁樣。之後美荔道起好。美荔道到荔灣道一段，變成美孚新邨露天嘅萬事達廣場，唔畀車行。自此，去灣嘅路由美荔道替咗佢個位，而荔枝角道縮短少少到美荔道為止。

葵涌道天橋底可以轉入長沙灣道，掉頭出九龍市區。而荔枝角道尾直行係荔枝角大橋上橋位，直入葵涌道。葵涌道橋底，亦有美孚巴士總站。入巴士站嘅巴士全部經呢段荔枝角度入，經另一邊長沙灣道出。

呢段路主要有九龍巴士總部、美孚新邨、美孚巴士總站同荔枝角消防局。

註
-

|  |  |
| --- | --- |
|  | 維基同享有多媒體嘅嘢：**Lai Chi Kok Road** |

1. ↑  *Kowloon Peninsula Sheet No. 4*. War Office. 1924.
2. ↑  *Lion Hill Sheet No.8*. War Office. 1924.
3. ↑  *Golden Hill Sheet No. 9*. War Office. 1924.

| * 睇
* 傾
* 改
5號幹線 |
| --- |
| 5號幹線 | 
* 啟福道
* 啟德隧道
* 東九龍走廊
* 漆咸道北
* 漆咸道南
* 加士居道天橋
* 渡船街天橋
* 西九龍走廊（包埋西九龍走廊西）
* 荔枝角道
* 葵涌道（包埋荔枝角大橋）
* 荃灣路

 | 5號幹線 |
流浮山影出去后海灣
**后海灣**（Hau Hoi Wan），原寫**後海灣**、**後海**，係香港同深圳西面一大灣，因為近深圳，又叫做**深圳灣**（Shenzhen Bay或者Shum Chun Bay），而英國人叫佢做Deep Bay，所以又叫做**深灣**。后海灣原本寫做**後海灣**，因為佢係南頭後海，所以叫後海灣，而南頭嘅前海，亦都有前海灣，又叫大剷灣，向住伶仃洋。

名
-

因爲后海灣有后字之故，啲人直覺同天后有關，而后海灣口西面，蛇口側邊嘅赤灣有赤灣天后廟，更加深有呢個聯想。之不過按地理計，后查實係後字減筆。有時舊地圖都有註後海灣。而查實呢，後海係同前海相對。後海喺南頭東岸，而前海喺南頭西岸。

地理
--

由后海灣東嘅流浮山，觀賞日落景色。遠處為深圳灣公路大橋。
后海灣三面畀地圍住，東係南頭半島，北係深圳，西係香港新界米埔、流浮山等地，西南方向通出伶仃洋，門口係深圳蛇口同香港嘅爛角嘴。后海灣，雖然三面有地環抱，可以泊船，但因有沙泥淤積，唔啱泊大船。而周圍地勢平坦，難以避風。

后海灣因為周圍有河注入，所以有唔少淺灘，變成紅樹林。流浮山亦產蠔。不過深圳方面大量填海，所以淺灘亦少咗好多。

史
-

一八九八年嘅《展拓香港界址專條》中嘅深圳灣同Deep Bay，就係后海灣
英國向大清租借新界時，亦將成個后海灣租埋，而岸界係以水漲計，所以當時香港西界係當時新安縣岸邊。西界再響南頭半島南端，赤灣附近接條直綫落大嶼山大澳，做香港西海界。不過一九九七年七月一號之後，后海灣正式由香港同深圳各佔一份。

響中華人民共和國成立之後，因為有大量難民來香港，所以香港同中國大陸之間，來往受管制。而當時大陸生活環境唔係咁好，有連場政治運動，唔少人都坐船由后海灣偷渡來香港，響流浮山等地上岸。一九六七年香港左派暴動，有香港人響后海灣畀人擄返大陸。

交通
--

后海灣有深圳灣公路大橋由香港鰲磡石通去南頭半島東角頭。
坐標: 22°30′N 113°58′E
座標: 35°33′N 129°19′E﻿ / ﻿35.550°N 129.317°E﻿ / 35.550; 129.317

**蔚山**（蔚讀鬱，粵讀：wat1 saan1；韓文漢字：**蔚山**，諺文：**울산**，文觀部式拼音：**Ulsan**）正式名叫**蔚山廣域市**，係韓國東南部嘅城市，係面臨日本海嘅埠頭，位於釜山北面70公里處。

蔚山係韓國重要嘅大工業區，叫做蔚山工業區。蔚山有兩支波隊，一個係K聯賽足球會蔚山現代，一個係韓國國家足球會蔚山現代尾浦造船。蔚山嘅高校有蔚山大學。

史
-

### 古代

三韓時代屬辰韓，西南部地方有于尸山國。中部地方形成咗屈阿火村。新羅時代蔚山畀幾個縣郡分治：中部係屈阿火縣，西部係居知火縣，西南部係于火縣，東北部係律浦縣，南部係生西良郡。統一新羅時代時，757年屈阿火縣、居知火縣、于火縣、律浦縣分別改名爲河曲縣、巘陽縣、虞風縣、東津縣。

### 中古

高麗時代時，940年河曲、東津、虞風三縣統合、升格爲興麗府（又有名叫興禮府）。995年高麗全國分割成499個縣，興麗府降爲恭化縣，花名叫鶴城。1018年恭化、巘陽、機張、東萊四縣統合爲**蔚州**，1143年東萊、機張、彥陽又分出去。李氏朝鮮時，1413年蔚州升爲**蔚山郡**，蔚山呢個名開始作為當地地名。

### 近世

1598年蔚山郡、彥陽縣統合升格爲**蔚山都護府**，1612年彥陽縣又分出去。1895年朝鮮全國政區改編爲23府336郡，蔚山都護府改叫蔚山郡、彥陽縣改叫彥陽郡。

1910年日殖期間，蔚山發展成工業城市、捕鯨基地；1914年彥陽郡合併到蔚山郡，1931年蔚山面升格爲蔚山邑，1937年方魚津面升為方魚津邑。

### 現代

大韓民國成立後，韓戰期間北韓軍隊一度逼近蔚山。

韓戰結束後韓國工業騰飛，1962年2月1號將蔚山邑（家下中區）、方魚津邑（家下東區）、大峴面（家下南區）、下廂面（家下北區南部）、青良面嘅斗旺里、凡西面嘅無去里同茶雲里、農所面（家下北區西北部）嘅松亭里同花峰里合併成**蔚山特別工業區**。

當年6月1號蔚山特別工業區升格爲**蔚山市**，其餘13個面改叫蔚州郡。1985年蔚山市搞區制，設咗中區同南區；1988年方魚津地方升為東區。1991年蔚州郡改名蔚山郡，1995年蔚山郡合到蔚山市，改編爲蔚州區；1997年蔚山市升爲**蔚山廣域市**，新設咗個北區，蔚州區復爲蔚州郡。

政區
--

轄4區1郡：

* 北區
* 東區
* 中區
* 南區
* 蔚州郡

姊妹城市
----

* 日本日本萩市（1968年）
* 中華民國 中華民國花蓮（1981年）
* 美國美國柯利近省砵崙（1987年）
* 中華人民共和國中華人民共和國長春（1994年）
* 土耳其土耳其伊茲密爾（2002年）
* 巴西巴西桑托斯（2002年）
* 越南越南慶和省（2002年）
* 俄羅斯俄羅斯托木斯克（2003年）

註、攷
---

|  |  |
| --- | --- |
|  | 維基同享有多媒體嘅嘢：**Ulsan** |

|  |  |
| --- | --- |
| 開放街圖（Open Street Map）嘅標誌 | 喺開放街圖（Open Street Map）嘅**蔚山地圖**。 |

|  |  |
| --- | --- |
|  | 維基遊埠有呢篇旅遊嘅資源：**蔚山（英文）** |

1. ↑  蔚係通假字，通鬱，蔚山轄下嘅地名有蔚州，可查粵語審音配詞字庫個蔚字。另外可引鑑嘅係韓文讀音，蔚山讀울산/Ulsan，韓文漢字音保存咗中古漢音，後世演變中入聲尾-t有部分字音變成-l，而粵語無噉變；另，越南文該地名嘅漢越音讀Uất Sơn，亦可引證，具體可查越文版維基。

* 蔚山市府

| * 睇
* 傾
* 改
大韓民國大韓民國政區 |
| --- |
| 特別市 | 首爾 |
| 廣域市 | 釜山 | 大邱  | 仁川  | 光州  | 大田  | 蔚山 |
| 特別自治道 | 濟州特別自治道 | 江原特別自治道 |
| 道 | 京畿道 | 忠清北道 | 忠清南道 | 全羅北道 | 全羅南道 | 慶尚北道 | 慶尚南道 |
怡和午炮場地
怡和午炮近觀
怡和午炮牌匾
**怡和午炮**（**The Jardine Noonday Gun**）喺香港銅鑼灣避風塘嘅岸邊，屬於怡和洋行所有嘅一座炮台，係每日中午12點鳴放禮炮，所以叫怡和午炮，鳴炮前會搖8響鐘，起源自東角年代嘅怡和總寫字樓同倉庫，表示上晝工作時段結束。除咗每日鳴放嘅午炮外，每年除夕最後一分鐘重有加放炮，叫做「子夜鳴炮」迎接新年。呢個係香港其中一個特色旅遊景點，而家只要捐某個金額畀「思健」（MINDSET），就可以安排鳴放禮炮，自1989年開始，已經籌得超過500萬港元善款。

典故
--

怡和公司1841年喺香港成立，怡和洋行由香港政府買入銅鑼灣岸邊土地，興建渣甸貨倉，設有運貨碼頭，用嚟起卸貨船上貨物。為咗對付海盜，怡和洋行就喺嗰處設一座炮台。而每當公司自己嘅船出入碼頭，都會放禮炮。1850年代有一日，怡和洋行總經理羅拔渣甸爵士啱啱由英國返香港，員工就為佢放咗廿一響禮炮。就噉，英軍不滿，認為怡和洋行只係商行，冇權放禮炮。由於當時嘅海事禮節規定：只得英國皇室人員或皇家高級海軍先有鳴炮致敬嘅殊榮。怡和洋行為表示歉意，就負責喺每日中午十二點正放禮炮報時，作為自我懲罰。當時嘅禮炮長三尺，炮聲大到維多利亞港兩岸都聽到。1941年，日軍佔香港，將大炮拎走，至今下落不明。1945年香港重光之後，英國海軍送一座六磅型大炮畀怡和，令怡和午炮嘅傳統可以延續。1947年7月1號，怡和午炮恢復正常運作，一直至今。

花絮
--

自1989年起，怡和集團支持香港公益金籌款活動，任何人士捐贈超過三萬三千元畀公益金，就會獲邀主持鳴炮儀式，亦可保留刻上佢個名嘅複製炮殼做紀念。另外，由於香港警察樂隊支持呢個公益活動，如日子許可會派出一個風笛手助興，但係佢嘅交通費就由捐款人負責。

交通
--

搭港鐵去到銅鑼灣站D1出口（或者搭其他交通工具到銅鑼灣），然後行到去告士打道怡東酒店嘅地下停車場入口，沿住樓梯向下行，去到停車場轉右就見到行人隧道，之後就去到炮台。

參閱
--

* 銅鑼灣
* 怡和洋行
**1935年輕型坦克R型**（法文：Char léger Modèle 1935 R），通稱**雷諾R35**，係一款法國喺第二次世界大戰入面用嘅坦克。佢設計嘅目的係取代舊式嘅FT-17法國陸軍標準嘅步兵坦克。

史
-

法國喺一戰時期研發嘅FT-17雖然被認為係一款成功嘅坦克，重遠銷好多國家，但係喺1930年代，法國軍方已經認為佢已經好老套，因為咁，就要新型嘅輕型坦克嚟取代佢嘅位置。同時，因為希特勒宣布廢除《凡爾賽條約》，所以搞到歐洲大陸局勢好緊張。R35就係喺咁樣嘅背景之下開始研發嘅。

R35戰車喺1934年設計定型，同年年底樣車整好。1936年，R35開始複製，但係炮塔因為技術問題生產停咗喺度，搞到FT-17被迫延長服役。

性能
--

R35嘅大細同FT-17差唔多，坐到2個人，用咗傳動裝置前置，發動機後置嘅設計。主動輪喺前便，誘導輪喺後便。主要武器係37mm SA 18，主要用喺支援步兵。變速箱有4個前進檔，1個倒車檔。車體用咗鉚接結構，炮塔就係鑄造結構。防護能力高過FT-17。為咗增強跨越戰壕嘅能力，喺車尾裝咗車尾架，但係喺實戰入面成日被車組自己拆走。

R35嘅單人炮塔有一個好大嘅缺點——車長唔單只要充當炮手同裝填手，重要指揮戰車行進，所以成日超忙。後期型嘅R35加咗無線電臺之後，車長嘅負擔進一步加重（裝咗無線電台之後車長重要管埋無線電臺）。

R35嘅另一個缺點係越野能力同防橫滑能力差。

服役
--

R35戰車
因為法軍嘅戰術失誤，R35同其它法軍坦克一樣，喺法國戰役入面冇發揮太多作用，大部份被德軍虜獲。不過，佢堅實嘅裝甲真係可以有效防住德軍嗰陣嘅反坦克武器嘅攻擊。德軍之後將佢改做驅逐戰車。

其他用家
----

###  納粹德國

#### 35R(f)47mm驅逐戰車

呢部驅逐戰車用咗R35坦克之底盤。喺法國投降嗰陣，有幾百輛部重可以用嘅R35被德軍虜獲。由於I號驅逐戰車停產，德軍決定將R35改裝做驅逐戰車。1940年12月23日，德軍向Alkett訂購咗200架嘅改裝訂單。原型車喺1941年2月8日改好，同年5月開始複製。呢款驅逐戰車用咗斯科達整嘅火炮，可以喺500m之外炸穿48mm裝甲。去到1942年4月1日，全部夾埋有148部呢啲車，1944年初有110輛喺度服役緊。因為呢款驅逐戰車受到大讚，所以德軍又將一部分35R(f)47mm驅逐戰車改裝做5mm Pak38。同時，重有一部分被拆除火炮之後改裝做指揮車。

參攷
--

1. 1 2 3 4 5 6 7 8 9 10 11   David Porter著 卡米柚子譯. 《鋼鐵雄獅 西線盟軍坦克》 (繁體中文). TW: 楓書坊. p. 28. ISBN 978-986-6326-28-8.
2. 1 2 3 4 5 6 7 8 9  〈二战前法国的轻型坦克(上)〉. 原著喺2014-02-02歸檔. 喺2019-02-14搵到.
3. 1 2   歷史群像編輯部. 《戰略兵器世典歐洲WWII陸空軍篇》. 新北: 楓樹林. p. 8. ISBN 978-986-6023-32-3.
4. 1 2   David Porter著 卡米柚子譯. 《鋼鐵雄獅 西線盟軍坦克》 (繁體中文). TW: 楓書坊. p. 27. ISBN 978-986-6326-28-8.
5. ↑   David Porter著 卡米柚子譯. 《鋼鐵雄獅 西線盟軍坦克》 (繁體中文). TW: 楓書坊. p. 29. ISBN 978-986-6326-28-8.
6. ↑  〈掛住萬字旗嘅盟軍戰車〉. 原著喺2014-01-07歸檔. 喺2014-01-29搵到.
**Lavender's Blue**，又或者叫**Lavender Blue**，係首英文民歌，意思係「薰衣草係藍色」。首歌可以早到去十七世紀。

首歌因為咁古老，歌詞有好多變種。其中副歌一句*Lavender's blue, dilly dilly, rosemary's green*，家下畀唔少人唱成*Lavender's blue, dilly dilly, lavender's green*。呢個變動1849年或者更早已經有嘞，傳聞係第十二夜個節日選王選后而來。

首歌二十世紀風行一時，係拜1948年迪士尼套片So Dear to My Heart所賜。套年用首歌做主題曲，由Burl Ives所唱。呢首亦係Ives第一首金曲。之後好多歌手都翻唱呢首歌。

雖然有成三十幾個版本，但最常見係呢個版：

: Lavender's blue, dilly dilly, lavender's green, :When I am king, dilly, dilly, you shall be queen. :Who told you so, dilly, dilly, who told you so? :'Twas my own heart, dilly, dilly, that told me so.

:Call up your men, dilly, dilly, set them to work :Some with a rake, dilly, dilly, some with a fork. :Some to make hay, dilly, dilly, some to thresh corn. :While you and I, dilly, dilly, keep ourselves warm.

:Lavender's green, dilly, dilly, Lavender's blue, :If you love me, dilly, dilly, I will love you. :Let the birds sing, dilly, dilly, And the lambs play; :We shall be safe, dilly, dilly, Out of harm's way.

:I love to dance, dilly, dilly, I love to sing; :When I am queen, dilly, dilly, You'll be my king. :Who told me so, dilly, dilly, Who told me so? :I told myself, dilly, dilly, I told me so.

參攷
--

* Halliwell, James (1849). *Popular Rhymes & Nursery Tales*.

拎
-

* YouTube上面嘅嘅影片


|  |  |
| --- | --- |
| Stub icon | 呢篇歌嘅文係楔位文。歡迎幫維基百科擴寫佢。睇 • 論 • 改 • 歷 |
**荔枝碗船廠**係澳門冇咗嘅船廠，喺路環荔枝碗村。

背景
--

之前，神香、爆竹同火柴業被視為支撐澳門經濟嘅三大傳統行業；但事實上，當時本地造船業一樣係蓬勃發展，甚至被認為係第四大傳統行業。響1970年代，荔枝碗係澳門其中一個重要造船區，師傅同工人馬不停蹄咁做嘢，為漁民同商人起佢哋嘅船，但係而家嘅啲光景都已經唔存在。

隨著澳葡政府對路環嘅佔領，路環村開始從傳統中式村落蛻變做西式小鎮，而居民亦開始向村落北邊發展，船人街上依山起嘅屋相信都係嗰陣出現。至於荔枝碗船廠，相信都係二十世紀中葉出現。初期船廠只係維修船隻，慢慢咁開始變成造船廠。荔枝碗響1966年而經有「信榮」、「周家」、「范九」、「新合利」、「協利」同「關恩」，加埋六間船廠，而路環造船分會亦響1968年響路環市區成立。可以睇到，荔枝碗船廠響六十年代嗰時基本形成。

荔枝碗嘅木廠為船廠提供造船需要用到嘅木同部件，原木一般都係會先運到木廠，經過加工之後先會運到船廠。至於拆船廠，顧名思義就係專門拆散一隻船嘅工場。雖然啲船運到拆船廠嗰時已經爛榕榕，但部分部件同木材都可以循環再用。響拆船廠分解同再造嘅廢船木材同部件，同樣可以為船廠提供造船材料。小型工場同機械鑄造鋪頭為船廠提供其他修理同鑄造服務。可以睇出，荔枝碗村嘅造船工作唔止船廠組成，而且包括其他同造船相關嘅工業廠房。

今日睇到嘅船廠已經爛榕榕，但係澳門係經常有颱風吹襲，船廠重仍然保持原來面貌。即使係踏入二十世紀後期，荔枝碗船廠設計依然殘舊，船廠都會起響斜面沙灘上，而且用木同鐵響沙灘上起成大型嘅工作平台。廠入面嘅寫字樓一般起響入口或者閣樓上，而供奉神台都會起響門口到，重有一個地方擺造船架生同消防設備。響全盛時期，船廠會接到唔少訂單，船主會先來到船廠工地旁邊嘅寫字樓同「大班」傾隻船嘅設計。之後，大班會對一班造船工人講隻船嘅設計，而工人會返到自己嘅崗位開工。

由於荔枝碗村係基於造船行業而成，所以「村民」都係造船工人同佢哋嘅家屬，形成一個小社區。不過隨著造船業沒落，荔枝碗船廠亦慢慢咁停工，工人為生活，將全家搬返市區生活，荔枝碗村響度慢慢消失。今日出現響荔枝碗嘅人主要係來嘆漢記手打咖啡嘅遊客，同埋回味造船業昔日風光嘅人士，重有繼續響村入面住嘅居民。

清拆
--

2016年4月7號，路環荔枝碗村有廢棄船廠發生傾斜事故，有居民聽到船廠入面出現聲響，擔心佢會冧，所以報警求助。消防接報後到場檢查，未有發現即時危險，並將船廠圍封，而工務局亦派人嚟查。根據記者現場咁睇，雖然船廠重未冧，但係其中一邊支撐屋頂嘅樑柱經已經出現傾斜，天花木樑同鋼樑受壓彎曲，屋頂鐵皮亦被壓到變形。船廠入面用木搭建嘅平台亦嚴重彎曲，木架、吊機搖搖欲墮。雖然船廠出面已經拉咗封鎖線，但都重有少數遊人越過封鎖線入去影相。有幾間村屋緊靠響船廠隔離，雖然暫時未有受到影響，但係如果船廠冧咗，可能會影響居民安全。

有住響荔枝碗村好多年嘅居民話，喺4月7號同8號朝早先後聽到船廠出現聲響，發現船廠結構出現傾斜，之後有消防同工務局人員到場檢查，重拉起封鎖線，唔畀途人入去。佢話，船廠已經荒廢好多年，受盡風吹雨打，但係回歸之後就好少見到有人來修葺，令到船廠入面爛榕榕，擔心一落雨、打風，船廠就好容易冧。

攷
-

1. 1 2 3 4 5  （繁體中文）荔枝碗的船廠遺址，論盡傳媒，2017年2月3號。
2. 1 2  （繁體中文）路環船廠出現傾斜 結構受損 林發欽：政府應加快活化荔枝碗村，論盡傳媒，2016年4月9號。
家陣街邊見到嘅電動踏板車品種冇座櫈版有座櫈版
 **電動踏板車**（粵拼：din6 dung6 daap6 baan2 ce1）
係種靠電力驅動同自我平衡能力嘅個人機動傳輸設備，個樣睇落去有啲似打橫嚟嘅滑板噉。佢細分成有座柄版同冇座柄版兩種。

發展史
---

電動踏板車係由美籍華人科學家——陳星（英文：Shane Chen）喺2013年2月發明，同年5月喺Kickstarter籌劃咗噉嘅新型產品。佢出街之後，好快引起西方國家關注同採用，重喺2014年香港舉辦嘅電子展覽會期間，由PhunkeeTree參加咗兼喺短時間內分發咗呢種新型產品。從2015年6月開始，喺廣東深圳開咗好多間專門整電動踏板車嘅工廠嚟負責生產同發佈。

原理
--

電動踏板車整咗兩隻直徑各170～200mm嘅轆將嚿用咗陀螺儀同傳感器嚟整嘅平衡控制墊連埋一齊。踹上踏板之後通過身體嘅前後左右傾斜嚟控制踏板車嘅速度同轉向。呢種平衡車嘅速度介乎喺9.7～24km/h到。不過大多數廠商喺出廠呢種產品時，根據佢嘅模型、領域、騎手嘅體重同其他出廠設置而將最高速限咗喺19km/h到。

亦有啲產品喺平衡控制墊上邊整咗座櫈柄嚟畀人坐。

參考
--

|  |  |
| --- | --- |
|  | 維基同享有多媒體嘅嘢：**Self-balancing scooters** |

1. ↑  Two-wheel, self-balancing vehicle with independently movable foot placement sections US 8738278 B2
2. ↑  "Hovertrax". *Kickstarter*. 1 May 2013.
3. ↑  Pierce, David (29 June 2015). "The Weird Origin Story of the World's Most Viral Scooter". *Wired*. 喺12 October 2015搵到.
4. ↑  Joseph Bernstein (November 27, 2015). "How To Make Millions Of Hoverboards (Almost) Overnight". *Buzzfeed*. 喺December 24, 2015搵到.
5. ↑  "What's the Hoverboard's Top Speed?". *Best electric hoverboard*. 喺19 February 2018搵到.
6. ↑  "Top 10 Best Hoverboards in 2017 – Buyer's guide". *top10thebest*. 喺18 June 2017搵到.
**妖**（粵拼：jiu1）係指低級層次嘅靈異物體，介乎魔同鬼之間，唔可以進入神氐嘅國度，只能夠喺人間活動同修練嘅精靈鬼怪。佢哋多數係動物死後嘅精元，喺機緣巧合之下得到仙氣而變成；又或者係一啲物件吸收咗長年累月嘅日月精華，累積咗一縷精元而成為妖精。佢哋多會施展一啲大小法術，視乎修練嘅程度而定。

妖精當中，有啲得到神氐嘅感化，積極咁渡上千年萬年嚟潛心修練，最終能夠得道成仙，進入極樂；但係有啲妖精則淨係鐘意喺人間搞搞震整蠱人，鍾意將人間搞到天翻地覆，有啲重衰到淪為俾惡魔級鬼怪差遣，助紂為虐，務求令到人類雞犬不寧為最終嘅目的。

傳說
--

人間嘅妖有好多傳說，喺日本更加係數之不盡，用佢作為漫畫而出名嘅有《鬼太郎》。

**「狸貓」**

日本妖精當中，以「狸貓」最為日本人所鍾愛，佢哋本來係狸類嘅動物，機緣之下得到仙氣而變成妖精；佢哋靠一塊樹葉就可以變呢變路，真係天馬行空乜都得咁滯。搞到當今嘅日本動畫大師高畑勳都要將佢發揚光大，拍攝咗一輯動畫叫做《百變狸貓》，片中嘅一班狸貓團結合力來排除萬難，好鬼正面，因此**狸貓**更受大家所鍾意。
**「狐妖」**

其實喺日本抑或中國，妖精嘅傳說都可以話好多好多，當中最鍾意搞鬼最出名嘅可謂「狐狸精」嘞，佢哋鍾意喺夜晚勾引嗰啲喺森林中迷路嘅男人，吸盡佢哋嘅精元，用嚟補充妖精所需要嘅元氣。有一本流傳咗好耐嘅中國民間傳說，由蒲松齡所撰寫嘅《聊齋誌異》，就將狐狸精嘅所作所為描繪得淋漓盡至。其它以狐妖作為題材嘅書籍更加係多不勝數。
香港都曾經傳過話有狐妖喺市區作怪，曾幾何時喺中區某商業大廈地下嘅雲石外牆上就現出過幾個狐狸頭嘅紋理圖案，睇到嘅人都覺得好詭異，再加上啲傳媒廣泛報導同埋渲染，繪形繪聲咁，使到單嘢愈吹愈勁，成為城市中一時無兩嘅靈異頭條。
**「蛇精」**

蛇類成精亦都係中國民間傳說嘅熱門。蛇精都好鍾意用美色嚟迷惑男人，吸取佢哋嘅陽氣精元嚟強大自己嘅法力，達到魔嘅境界。
蛇不嬲都俾人冷酷無情嘅感覺，詭異嘅眼仔加埋吐吓吐吓嘅分叉脷，絕大多數人都覺得蛇只會係醜陋邪惡，冇乜可愛美麗嘅地方，但係原來蛇一旦成咗精，竟然會變成好似天仙下凡咁靚嘅美女，令到凡間嘅傻仔神魂顛倒，都真係可以反映到世界上有好多事都有可能係佛口蛇心，體現咗外表同個心相反嘅一大諷刺。
但係若果話所有妖精都係壞蛋冇好嘢，又似乎有啲不公平咁，因此有文學家就為妖精創作出一段段整到好鬼凄美嘅人鬼愛情故事。用凄美嘅人鬼戀做題材嘅作品，最有名嘅梗係要數《白蛇傳》啦，許仙同白素素（白蛇精化身）嘅愛情故事都不知迷倒過幾多人嘅心靈，重被公認為文學藝術上嘅一大名著添。
**「樹妖」**

大樹林立嘅森林往往俾人有啲陰森可怖嘅感覺，尤其是喺夜晚行入去濃密嘅樹叢裏面，風一吹過就好似俾很多會郁嘅樹木包圍咁，因為咁民間流傳關於樹妖嘅傳說都有好多，有啲甚至講到真嘅一樣。
1987年，香港有一套叫《倩女幽魂》（出自蒲松齡所撰寫嘅《聊齋誌異》）嘅古裝電影，故事主要係講述男書生同女鬼嘅愛情故事，但係當中郤有關於樹妖嘅描繪。故仔裏面，一個名叫寧采臣嘅戇直書生喺荒山嘅森林裏面迷鬼咗路，居然俾佢遇到鬼魂聶小倩，重迷惑咗佢。而聶小倩呢隻鬼魂就係由一棵俾眾鬼尊稱為姥姥嘅樹妖所控制。因為樹妖姥姥要增強法力同埋要定時補充精氣，於是經常差遣聶小倩同埋其它小鬼去將啲精壯男子勾引到佢座下，然後將啲男人嘅精元吸乾。
最初嘅電影版本係由已經仙逝咗嘅歌影巨星張國榮同埋當時嘅影壇玉女王祖賢拍檔合演。後來因太受大眾歡迎，所以電視台就將佢拍成電視連續劇，重搵咗靚仔歌影紅星陳曉東飾演寧采臣添。
**「石敢當」**

關於石敢當嘅傳說有好多，而家最人所週知同埋聽過嘅，應該係呢個「泰山石敢當」。
不過講到物件成精呢回事，「石敢當」原來都有咁樣樣嘅得意傳說：石敢當原本係山上嘅一塊巨型石頭，村民見到舊石咁鬼大，覺得佢有幫條村阻擋邪魔煞氣嘅氣勢，於是就喺塊石上面雕刻上「石敢當」三個字，當係一個稱呼咁啦，但係嚿大石因為長年咁吸收日月精華，之後竟然成咗精，重識行識走識講嘢。最初佢唔識好壞就俾惡魔梭擺咗，叫佢將路經嘅人磧死，咁啲惡魔就可以吸納死人嘅靈魂精元，後來嚿大石精受到仙人嘅點化，潛心修道，重幫人類擋晒啲惡魔邪神嘅騷擾，最後就修正果，得道成仙嘞。
姑勿論啲傳說係點嚟嘅，佢嘅用途係用嚟鎮煞擋邪呢個就人人都知；從古時開始，啲人已經將石雕嘅石敢當放喺屋企或者庭園裏面，用嚟鎮妖降魔，最緊要係保護到家宅嘅安寧啫。
其實妖嘅種類數都數唔晒，以上只係舉出其中嘅幾種啫，每一種妖都有佢哋自己嘅故事，有興趣可以自行去參考有關嘅書籍或者相關嘅網站。

引申
--

妖，有令人迷惑，鬼怪異類嘅感覺，因此亦引申出一啲形容詞彙，好似：

**「人妖」**

即係明明係男性，郤鐘意裝扮成女性咁，有啲甚至將上半身嘅性徵用整形嚟突出，但係下半身就重保有原本嘅性徵，呢類人嚟講都被統稱為「人妖」。若果要計算人妖數目同地區人口嘅比例，咁就肯定係泰國最多。
注意，呢個詞語只係適用於男性扮成女嘅情況，如果要形容女扮男裝，一般人會用「男人婆」，呢個係暫時唯一嘅中文形容詞，但係就唔多唔少有唔係幾尊重嘅感覺，因為咁有人就索性以「ＴＢ」作為對鐘意女扮男裝嘅人嘅稱呼（ＴＢ，即係 Tom Boy 嘅英語縮寫），雖然都重係有唔尊重嘅感覺，但係就已經成為俾廣大嘅人所接受同採用，因為感覺上比較有文化啦話晒用英文，同埋冇咁礙耳。
**「小妖精」**

呢個詞語通常用嚟形容嗰啲好鬼得人喜愛，好識得討人歡心嘅女仔。唔一定係話差嘅意思，相反有好多女仔都好鐘意俾人咁樣叫法，可以得到啲男人鐘意，梗係可愛動人啦，點都唔會係差啩。當然嗰啲俾「小妖精」迷惑嘅丈夫，佢哋屋企嘅老婆絕對唔會認為「小妖精」係可愛囉。
**「妖艷」／「妖媚」／「妖冶」**

形容一啲人打扮到好鬼花姿招展，面上好多嘅化粧，將個樣整到邪邪哋咁，好似要迷惑眾生咁嘅款，就可以哩詐詞語去形容佢。
妖艷嘅打扮曾經喺七八十年代瘋魔過全球。當時喺香港就有兩位已經仙逝嘅歌手曾經以妖艷打扮及舞蹈而聞名；佢哋試過同台大鬥妖艷舞蹈而成為佳話，佢哋就係：被稱為妖冶鼻祖嘅星級男歌手羅文，同埋走妖艷路線而紅透半邊天嘅星級天后梅艷芳。要數當時喺國外出名嘅妖艷歌手就有：曾經瘋魔一時嘅男歌手佐治童子（Boy George），而喺日本方面嘅代表則有澤田研二，就連香港嘅名藝人鄭少秋當時亦跟佢風同埋改篇佢嘅歌嚟唱。
**「妖言惑眾」**

係話某人講咗啲迷惑群眾，用嚟達到某啲目的或者利益嘅說話。呢啲話就好似妖精嘅詛咒咁，啲人好易就相信同埋跟隨嚟到成就一啲結果，而且多數係壞嘅結果。舉個例咁講：一條村裏面突然落咗一連幾日嘅豪雨，引發山泥傾瀉、嚴重水浸等大災難，咁有人出嚟話呢啲係觸怒神靈嘅天遣，要民眾籌集金錢嚟舉行祭天大典，先可以平息災難；表面話就話係祭神，實際上就係借人心惶惶嚟搜括金錢，呢種做法就可以稱為「**妖言惑眾**」。
**「妖道」**

修道嘅人，難免當中會有人行差踏錯走咗去邪途，用茅山法術嚟來作惡，或者假借道學嘅名義嚟騙取金錢同埋利益，啲人就會叫佢做「**妖道**」。呢個詞語多數出現喺啲民間小說嘅故事之中。

「妖」嘅借用字
-------

「妖」字，係粵語助語詞「吆」嘅借代字，以表達唔滿意嘅情緒。而「吆」呢個字，晌好多古籍上已經有。
|  |
| --- |
| **青馬大橋** |
| 青馬大橋夜景 |
| 隸屬幹線 | 8號幹線 |
| 隸屬鐵路 | 機場鐵路（東涌綫、機場快綫） |
| 路段總長度 | 2.16公里 |
| 主跨長度 | 1,377米 |
| 橋塔高度 | 206米 |
| 離海面高度 | 62米 |
| 車速限制 | 80km/h |
| 所在地區 | 香港新界西 |
| 起點 | 葵青區青衣島 |
| 終點 | 荃灣區馬灣 |
| 行車線數量 | 8條（橋面6條，橋底2條）另有2條鐵路路軌 |
| 通車日期 | 1997年5月22號 |
|

青馬大橋
**青馬大橋**係香港一條大橋，橫跨馬灣海峽，連接青衣同馬灣。佢係全球最長嘅行車鐵路兩用懸臂式吊橋，亦係世界第六長嘅懸臂橋。條橋長 1,377米，連引道全長2,160米；係香港8號幹線青嶼幹線嘅一部份；連埋汲水門大橋係市區唯一去大嶼山、赤鱲角香港國際機場嘅路。車速限每小時80公里。

簡介
--

青馬大橋採用雙層設計，橋嘅露天上層係3線雙程分隔快速公路，有蓋嘅下層就係2條港鐵東涌綫同機場快綫嘅共用路軌，同2條喺緊急時（例如打風同嚴重交通意外時）使用嘅單線行車道路。1992年5月25號開工，使咗港幣71.44億。條橋連同青嶼幹線其餘部份，喺1997年4月27號開幕，由前英國首相戴卓爾夫人主持。同年5月22號正式通車。

旅遊景點
----

由訪客中心遠望青馬大橋
青馬大橋係香港一個地標同埋景點，所以吸引咗世界各地遊客參觀。為應付遊客，政府响青衣西北部整咗座青嶼幹線訪客中心及觀景台。訪客中心有大橋模型、相同互動遊戲；從螺旋小路圍圓柱形嘅觀景台上，遊人就可以較近距離或高角度，遠眺青馬大橋、汲水門大橋同埋汀九橋，觀景台設有行人天橋連接訪客中心同停車場。訪客中心同觀景台響1997年隨住青嶼幹線通車對外開放，最初由新機場工程統籌署負責管理同運作。該署響1998年解散後，展覽中心交由民政事務總署葵青民政事務處負責管理。

由於青馬大橋冇行人路，遊客冇得響橋上面行。現時政府只響國際馬拉松賽事舉行期間開放橋面，作為比賽路段。另外亦曾經喺2008年5月2日將部分橋面畀火炬手傳聖火。

參考
--



| * 睇
* 傾
* 改
8號幹線 |
| --- |
| 8號幹線 | 
* 北大嶼山公路
* 青嶼幹線（包埋汲水門大橋、馬灣高架路、青馬大橋）
* 青衣西北交匯處
* 長青公路
* 青沙公路（包埋南灣隧道、昂船洲大橋、尖山隧道、沙田嶺隧道、大圍隧道）

 | 8號幹線 |

|  |  |
| --- | --- |
|  | 維基同享有多媒體嘅嘢：**Tsing Ma Bridge** |
汾水中學高中部校舍
 **荔灣區汾水中學**（粵拼：lai6 waan1 keoi1 fan4 seoi2 zung1 hok6）
，1958～1996年間嗌過**廣州市第92中學**，係中國廣東廣州嘅六年全日制中學，1958年開辦，2017年4月15號停辦，有兩個校區，都喺荔灣區芳村汾水小區入面。

兩個校區
----

* 高中部：浣花路芬芳街47號（汾水小區嘅芬芳苑入面）。
* 初中部：浣花路花園路1號（汾水小區嘅芳村花園入面）。

校服色
---

|  |
| --- |
| 汾水中學嘅校服 |
|  |  |  |

短袖
* 衫：　，有領有紐扣，領同紐扣都係　帶　邊。左右對稱。
* 褲：　，兩邊各有條比較粗嘅　綫。

長袖
* 衫：（待查）
* 褲：（待查）

風褸
　　相間。領同袖口都係　；正反面都係上　下　，分界綫喺胸口上半部分；喺　底範圍嘅水平中間位重有條比較幼嘅　綫。左右對稱。

史
-

學校喺1958年開辦，初期喺芳村坑口村沖口社西南角嚿地皮（而家係荔灣區花灣路嘅翠竹苑小區地皮入面）嗰邊開辦。1996年因芳村話要起1號綫首期試驗段（西朗⇆黃沙）同埋將來搞地鐵上蓋樓盤（翠竹苑）、及規劃落實搞浣花路嘅工程，令學校向西搬到汾水小區入面兼改名做**芳村區汾水中學**兼重組繼續開辦。2001年升級成芳村區一級學校，同年學校一分為二成為初中部同高中部，其中初中部搬到芳村花園入面繼續開辦，而高中部重留喺原址辦。2005年由於芳村區同荔灣區合併，學校亦改名做**荔灣區汾水中學**。

後嚟荔灣區教育局為咗整合教育資源，重發揮真光中學喺區域教育入面嘅優勢而喺2017年4月15號宣佈，高中、初中部正式同真光中學合併重喺同年5月掛牌，原先嘅汾水中學亦正式成為歷史。同年，原汾水中學校區作為真光中學（汾水校區）開始招生。喺同年9月開學之後，原先汾水中學讀書啲學生喺汾水中學原址開學。

睇埋
--

* 廣州市真光中學

出面網頁
----

* 荔灣區汾水中學嘅官方網站
一碗白飯上嘅齋鹵味
齋舖前嘅齋鹵味外賣部，店員正為外賣嘅酸齋剪細
**齋鹵味**（通**齋滷味**）係一種齋，一般有「酸齋」（酸甜齋）、「豉油（蠔油）齋」同「咖哩齋」嘅口味。外形造成「齋雞」、「齋鮑魚」、「齋叉燒」同「齋鴨腎」等唔同嘅質感同個樣，佢哋主要成份都係麵筋夾埋唔同嘅醬汁整成。

酸齋嘅紅色往往係用人工合成嘅食用色素E110（又叫日落黃），豉油齋同咖哩齋就可能加入 E621，即係谷氨酸鹽增味劑。日落黃喺挪威同芬蘭已經全面禁用，亦有組織催促美國食品藥品監督管理局（U.S. Food and Drug Administration, FDA）禁用日落黃，因為呢種嘢可能影響細路嘅行為同專注力。

齋鹵味係香港嘅傳統齋舖都有得賣，市民亦會外賣返屋企食。但係，呢類嘢食長時間放喺室溫之內，會滋生細菌，導致細菌性食物中毒。

《齋鹵味》亦係一部2006年香港上映嘅電影春田花花同學會一首歌曲嘅名。曲調係英文歌 Yellow Bird，由梁洛施主唱，葉氏兒童合唱團伴唱。歌詞中嘅「齋鹵味，細個就已經食。齋鹵味，至正係拜山食。」睇來齋鹵味可以算做香港人嘅集體回憶。

參考
--

1. ↑  "Food additives". CBC News. 2008-09-29. 喺2011-01-15搵到.（英文）
2. ↑  "Group urges ban of 3 common dyes". Cable News Network. 2010-06-30. 原著喺2010-07-03歸檔. 喺2011-01-15搵到.（英文）
3. ↑  McCann D, Barrett A, Cooper A (2007). "Food additives and hyperactive behaviour in 3-year-old and 8/9-year-old children in the community: a randomized, double-blinded, placebo-controlled trial". *Lancet*. **370** (9598): 1560–7. doi:10.1016/S0140-6736(07)61306-3. PMID 17825405.`{{cite journal}}`: CS1 maint: multiple names: 作者名單 (link)（英文）
4. ↑  〈"色素引發兒童多動"受關注〉. 新華網. 2010-01-13. 喺2011-01-15搵到.
5. ↑  〈吃「三德」齋鹵味 26人疑食物中毒〉. 明報網站. 2010-06-29. 喺2011-01-15搵到.`{{cite web}}`: CS1 maint: url-status (link)
**信用合作社**（英文：credit union；法文：coopérative d’épargne et de crédit，喺加拿大又叫 caisse populaire）係一種非牟利嘅財務公司，提供服務類似銀行，但係係種合作社，即係存戶有份，都係公司股東，不過做存戶通常有某啲限制，例如做某行，但係限制亦可能只係住某區，變相乜人都可以做存戶。

喺某啲國家或者地區，好似銀行咁，信用合作社可能都有存款保障，但係可能唔係由幫銀行做存款保障嘅機構負責；例如喺美國，負責機構係 NCUA（全國信用合作社管理局），而加拿大就個個省都唔同機構負責（喺加拿大，銀行都係全國性，但係信用合作社可以唔係全國性），當中安大略喺2019年開始，銀行同信用合作社都係由同一個機構做存款保障。

攷
-

1. 1 2  "coopérative d'épargne et de crédit". *Grand dictionnaire terminologique* (加拿大法文). 1999. 喺2023年7月11號搵到.
2. 1 2  White, Alexandria (2022年9月20號). "What is a credit union?" (美國英文). CNBC. 喺2023年7月11號搵到.
3. ↑  "banque à charte". *Grand dictionnaire terminologique* (加拿大法文). 1996. 喺2023年7月11號搵到.
4. ↑  "Ontario Credit Unions and Caisses Populaires" (加拿大英文). Financial Services Commission of Ontario. 喺2023年7月11號搵到.

|  |  |
| --- | --- |
| Stub icon 1 Stub icon 2 | 呢篇同銀行/保險有關嘅文係楔位文。歡迎幫維基百科擴寫佢。睇 • 論 • 改 • 歷 |
座標: 23°8′20.7″N 113°16′1.3″E﻿ / ﻿23.139083°N 113.267028°E﻿ / 23.139083; 113.267028

從越秀公園東門望北園酒家
**北園酒家**（「園」讀「苑」，粵拼：bak1 jyun2 zau2 gaa1），簡稱**北園**（bak1 jyun2），係中國廣東省廣州市嘅老字號酒樓，喺1928年成立，位置喺小北路202號。呢間酒樓同南園酒家、泮溪酒家夾埋一齊係「廣州三大園林酒家」。

史
-

呢間酒樓喺1928年，由嗰時嘅商會會長鄒殿邦同官僚太太一齊夾手搞。由於嗰時小北路係廣州嘅北邊鄉下地區，加上啲人去白雲山成日經過嗰度，於是上山啲人好自然噉去北園酒家度食飯，人稱「山前食肆、水尾茶寮」。雖然1938年因廣州淪陷而執笠，但1947年由楊仁輔同原北園營業部長陳兆棠、廚師劉蘇、黃珠庭一齊集股開合德公司，請返之前北園嘅原班人馬嚟重頭開檔。

1956年，由於中國內地公私合營，結果嗰時嘅市長朱光話整大間北園，重寫埋「北園」嘅招牌，變成廣州第一間園林酒家，喺1993年同1998年分別評爲中華老字號同國家特級酒家。到咗2006年底就轉畀東悅酒家集團，之後喺2007年2月3號結業裝修，行高檔路線，2008年9月28號重新開放。

攷
-

* 北園酒家 中國廣州網
* 北園酒家 廣州文化信息網
* 北園酒家 21CN
* 北園酒家 金羊網
* 北園酒家 廣州市城市規劃局

| * 睇
* 傾
* 改
廣州四大酒家 |
| --- |
| 清末——1949 | 大三元酒家　　文園酒家　　南園酒家　　西園酒家 |
| 1949——而家 | 大三元酒家　　泮溪酒家　　南園酒家　　北園酒家 |
呢度只係對個別醫療項目做一個簡介，絕對唔可以代替醫療人員嘅意見。
**急救**係有意外或急病時，緊急救助傷病者，尤其救援人員到達之前，施行個人急救或家庭急救。急救知識唔單止拯救性命，亦能協助有關人士，危境下決定救助傷者嘅先後次序，盡量減輕傷亡，保障最多人安全。急救知識同埋技巧，可提高家居、工作環境、街道上埋去玩嘅時候嘅安全意識。平時接受過急救訓練，就可以喺人哋有需要時施以援手，並且能夠分辨應該做同唔應該做嘅嘢。

急救有三目的，英文稱為「3Ps」，分別係：

* 保存生命（Preserve life）
* 防止傷勢或病情惡化（Prevent further injury）
* 促進復原（Promote recovery）

做任何急救步驟之前，睇清楚環境，保障自身安全，都係大原則。重要考慮自己能力範圍，對患者施行急救，同搵人支援，同樣重要。

* 國際標準急救標誌國際標準急救標誌
* 紅十字會標誌紅十字會標誌
* 馬爾他十字，聖約翰救傷隊嘅標誌以馬爾他十字為本馬爾他十字，聖約翰救傷隊嘅標誌以馬爾他十字為本
* 生命之星生命之星

急救程序
----

急救員到達現場之後，應該按照DR. ABC嘅口訣為傷病者進行評估。

### 確保現場環境安全（Danger）

觀察同評估現場環境會唔會對施救者或者傷病者構成危險或者潛在嘅危險。如果有危險嘅話要先移除所有危險因素先至開始施救。如果危險因素唔可能喺短時間內移除（例如火災現場等），有可能需要將傷者移離現場，不過除非唔移開傷者會造成更大危險，否則應該儘量避免移動傷者。

#### 例子一：火災現場

如果急救員嚟到火災現場，見到有傷者喺火場入面，急救員係唔應該自行進入火場救人，因為有好大嘅可能自己都身陷火場，加重其他救援人員嘅負擔。應該等有專業設備嘅消防人員進入火場，將傷者救出嚟之後先再進行急救。

#### 例子二：交通意外

遇到交通意外嘅時候，急救員係唔應該直接行出馬路救人。如果急救員係揸車嚟嘅話，可以用自己架車係意外地點前50米嘅地方停低並打死火燈，然後着上反光衣物，先好落車救人，同時最後通知當局派人嚟維持交通，避免造成更多嘅交通意外。

### 檢查傷者清醒及反應程度（Response）

### 暢通呼吸道（**A**irway）

### 檢查呼吸（**B**reathing）

### 檢查脈搏和循環徵象（**C**irculation）

出面網頁
----

* 香港醫療輔助隊—急救常識
* 香港聖約翰救護機構急救證書課程
* 香港紅十字會急救證書課程

| * 睇
* 傾
* 改
醫學 > 緊急醫療 |
| --- |
| 手法 | Acute Care of at-Risk Newborns (ACoRN)
基本生命拯救 (BLS)
進階生命拯救 (ALS)
Advanced trauma life support (ATLS)
心肺復甦法 (CPR)
急救
Neonatal Resuscitation Program (NRP)
Pediatric Advanced Life Support (PALS) |
| 裝備 | Bag valve mask (BVM)
Chest tube
Defibrillation (AED
ICD)
Electrocardiogram (ECG/EKG)
Intraosseous infusion (IO)
Intravenous therapy (IV)
Tracheal intubation
Nasopharyngeal airway (NPA)
Oropharyngeal airway (OPA)
Pocket mask |
| 藥物 | Atropine
Amiodarone
Epinephrine/Adrenaline
Magnesium Sulfate
Sodium Bicarbonate
Naloxone |
| 人員 | 急症科護士
急症科醫師
緊急醫療救護技術員
Emergency psychiatry |
| 其他 | 緊急醫療服務
十字車
黃金一小時
急症室
創傷處理中心
Medical emergency |
**美麗其格**（粵拼：mei5 lai6 kei4 gaak3；簡化字：**美丽其格**；1928年—2014年1月16號），係中國大陸音樂家、詩人、內蒙古科爾沁右翼前旗人。

生平
--

美麗其格1928年喺興安盟莫根廟嘅一個軍人家庭出世。佢17歲上興安陸軍軍官學校，冇耐就被編入內蒙古騎兵第一師。

美麗其格嘅代表作有佢喺1950年寫嘅詩歌《舉杯祝福毛主席》同創作喺1952年寫嘅著名歌曲《草原上升起不落的太陽》。後者仲攞到全國群眾歌曲評選一等獎、《建國四十年來喚起我美好回憶的那些歌》優秀作品獎。

另外佢仲寫咗《草原烽火》、《達那巴拉》、《雪中之花》、《莉瑪》、《多松年》、《滿都海斯琴》、《雙鶴山》等10幾部蒙古話歌劇。其中，《達那巴拉》攞到自治區薩日納藝術獎歌劇音樂三等獎，《滿都海斯琴》攞到中國藝術節大獎、文華獎音樂創作獎、「五個一工程」獎。

美麗其格好鍾情蒙古族嘅潮爾樂器，佢推動咗潮爾培訓班成立。

參考
--

1. ↑  〈美麗其格與《草原上升起不落的太陽》〉. 原著喺2014-01-20歸檔. 喺2011-02-13搵到.
2. ↑  美麗其格：草原太陽永不落

出面網頁
----

* 作曲家——美麗其格
* 草原上升起不落的「太陽」[*失咗效嘅鏈*]

|  |  |
| --- | --- |
| 權威控制 | 
* WorldCat
* VIAF: 8502155708707322580008
* LCCN: no2019062003

 |
**2010年保衛藏語遊行**發生喺2010年10月中下旬，青海同埋甘肅嘅部份藏族學生爲抗議官方輕視藏語教育嘅地位，而抗議示威。

背景
--

中華人民共和國政府喺藏區內嘅教育政策度，話就話實行「以漢語爲主、藏語爲輔」嘅雙語教學，但係好多學校限制喺校園入面用藏語，噉做令部份藏民對藏語喺政府教育政策嘅地位低下表示不滿。

2010年7月左右，廣州市發生咗撐粵語事件。部份市民因爲粵語喺廣州嘅地位被逐漸削弱而上街抗議。

而青海省教育廳喺新制定嘅教學政策中要求「中學入面除咗藏文同英文之外嘅所有科目，都變成漢語教學，藏族學生亦都被要求用漢語嚟答問題」，噉做亦被認爲係呢次事件嘅導火線。

過程
--

2010年10月19號，青海省黃南藏族自治州同仁縣幾千個中學生上街示威。10月20號，青海省海南藏族自治州共和縣四間學校過千個學生示威。10月21號，青海省果洛藏族自治州瑪沁縣藏族學生抗議示威。10月23號，北京中央民族大學過百個藏族學生喺校內抗議。之後甘肅省甘南藏族自治州夏河縣扎油鄉小學過百個學生10月25號喺當地寺院示威，然後10月27號嗰間學校200個師生再次示威。

據稱喺青海嘅黃南、海南、海北、果洛四個藏族自治區中，共有近8000個學生抗議示威。

當局反應
----

10月29號，青海省人民政府聲稱呢啲事件係藏人對青海嘅教育政策上有誤解，重申「加強同改進『雙語』教育工作嘅指導思想同基本原則係完全正確嘅」同「國家喺推廣普通話同規範漢字嘅同時，亦都充份尊重同保護少數民族使用本民族語言文字嘅權利」。

攷
-

1. ↑  〈茉莉：撐藏語－孩子們發起的文化自救 - 萬維讀者網〉. *column.creaders.net*. 2011. 喺2011-06-12搵到.
2. ↑  〈藏區藏族學生撐藏語遊行從青海蔓延到甘肅(圖)〉. *peacehall.com*. 2011. 喺2011-06-12搵到.
3. ↑  〈看中國 - 撐藏語遊行蔓延 青海官方稱有人歪曲(圖)〉. 《看中國網》. 2011. 喺2011-06-12搵到.

睇埋
--

* 語言權利
* 少數族群語言
* 方言保護
* 母語教學
* 廣州撐粵語行動
* 寵物小精靈中文版命名爭議
* 普教中爭議
* 蒙古話保育運動
* 藏語
* 藏文
**張錫鵬**（1932年—2005年8月16號）係漢寶集團其中一位創辦人兼永遠名譽主席，亦係頂好海鮮酒家名譽主席。佢喺酒樓同飲食業有超過40年經驗，首創將貴價龍蝦平民化，外號「龍蝦大王」。

張錫鵬以賣茶葉起家，後尾喺1960年代開創20個品牌嘅酒樓，一共經營過40間酒樓，請咗超過一萬名員工。 1986年同朋友合股喺土瓜灣開設首間漢寶酒樓，推出88緡一斤龍蝦做招徠，闖出名堂，掀起一股平價海鮮熱潮。

張錫鵬有兩個仔三個女，其中孻仔張本立幫手打理酒樓業務。

2005年3月24號，張錫鵬辭任漢寶集團榮譽主席同埋非執行董事等職位。同年8月16號因癌症病死，享年73歲，9月1號喺世界殯儀館舉行喪禮，跟住嗰日出殯，遺體運去沙田富山火葬場火化。

漢寶酒樓高峰期有18間分店，曾經係全香港最大嘅酒樓集團。因為分店多，鋪頭大，係唔少地區嘅地標，所以好多時紅色小巴都會以「漢寶」愛嚟做站名。漢寶集團分別喺1994年同埋2001年籌備上市但係失敗，最終喺2002年2月1號上市。2007年1月3號改名為中國能源開發控股有限公司（中文：中能控股）（港交所：00228）。

攷
-

* 〈龍蝦大王明舉殯〉. 太陽報 (香港). 2005-08-31.

1. ↑  〈更改公司名稱〉 (PDF).`{{cite web}}`: CS1 maint: url-status (link)



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
嗇色園
**嗇色園**係香港一間宗教慈善團體，喺1921年創立，係香港黃大仙祠嘅管理機構，除咗供奉黃大仙之外，亦尊崇儒、釋、道三教，並以「普濟勸善」為宗旨，廣推善行，辦理醫療、教育、安老扶幼等事務。

歷史
--

嗇色園喺1921年成立，係管理廟宇黃大仙祠嘅機構。成立初期係私人潛修嘅道場，只限道侶同家屬入去參拜。直至1934年，經過向政府申請之後先至獲准喺每年嘅農曆正月開放大殿；到1956年先獲准全面開放。嗇色園以「普濟勸善」為宗旨，積極拓展各項善業，喺創園後嘅第三年開始，就提供免費中醫贈診送藥服務，自1965年註冊為慈善社團法人後更大力發展其他公益服務，包括教育、安老、醫療等範疇。

屬下組織
----

### 教育服務

嗇色園喺1969年開辦第一間學校，而家開咗4間資助中學、3間資助小學、1間連貫式中小學、7間非牟利幼稚園、1間自然教育中心暨天文館，同2個生物科技教育服務項目。學生人數逾萬人，教職員亦都有800幾人。嗇色園主辦嘅所有學校，都用「可」字做個名。

#### 中學

|  | 學校名稱 | 開辦年份 |
| --- | --- | --- |
| 1 | 嗇色園主辦可立中學 | 1969年 |
| 2 | 嗇色園主辦可風中學 | 1974年 |
| 3 | 嗇色園主辦可道中學 | 1990年 |
| 4 | 嗇色園主辦可藝中學 | 1991年 |
| 5 | 嗇色園主辦可譽中學暨可譽小學（中學部） | 1997年 |

#### 小學

|  | 學校名稱 | 開辦年份 |
| --- | --- | --- |
| 1 | 嗇色園主辦可信學校 | 1975年 |
| 2 | 嗇色園主辦可銘學校 | 1992年 |
| 3 | 嗇色園主辦可立小學 | 1996年 |
| 4 | 嗇色園主辦可譽中學暨可譽小學（小學部） | 2003年 |

「嗇」「色」意思
--------

「嗇」係慳吝嘅意思，而「色」可以解作「所好之物」、「有欲之類」。嗇色兩個字，有愛精神、致虛靜、省思慮、寡情欲嘅要義，包含導人悟道修真嘅意思。

使命
--

* 宣道弘法：推廣道教文化精粹，教化心靈，度人平安。
* 育才興學：提供平等、優質教育，啟發學生潛能，培養正直健康新一代。
* 安老護耆：推動多元化安老服務，讓長者安享豐盛晚年，老有所依。
* 救疾扶傷：為有需要社群提供適切支援，以助困厄、扶無依，關懷群眾嘅疾苦。

出面網頁
----

* 嗇色園嘅官方網站
家人卦
**家人卦**，或者就咁叫**家人**，係六十四卦之中嘅第卅七卦。佢上卦係巽卦，代表風，即係☴ ；下卦係離卦，代表火，即係☲ 。所以，家人卦就畫成䷤。為咗方便記住卦象，佢有個名叫**風火家人**。

卦辭
--

利女貞。

彖曰：家人，女正位乎內，男正位乎外，男女正，天地之大義也。家人有嚴君焉，父母之謂也。父父，子子，兄兄，弟弟，夫夫，婦婦，而家道正；正家而天下定矣。

象曰：風自火出，家人；君子以言有物，而行有恆。

爻辭
--

初九：閑有家，悔亡。

六二：無攸遂，在中饋，貞吉。

九三：家人嗃嗃，悔厲吉﹔婦子嘻嘻，終吝。

六四：富家，大吉。

九五：王假有家，勿恤吉。

上九：有孚威如，終吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
收拾嗎哪
**嗎哪**（希伯來文：**מן**‎，羅馬拼音：man；英文：**manna**），天主教譯**瑪納**，係根據《聖經》記載，係古代以色列人出埃及嘅時候，喺四十年嘅曠野生活裏面，上帝每日從天而降畀佢哋作為食糧嘅嘢食。

聖經記載
----

根據《出埃及記》第16章記載，嗎哪出現喺以色列人出埃及之後第二個月嘅15日，當時摩西帶領以色列人到達以琳同西乃中間、汛嘅曠野，以色列人向摩西同亞倫埋怨話：「呢度冇嘢食，想我哋都喺呢度餓死！」上帝於是答應摩西將要賜嘢食畀以色列人。喺嗰晚，上帝開始降嗎哪畀佢哋食，挨晚又有鵪鶉飛嚟，由嗰一日開始，以色列喺呢四十年每日都係以嗎哪作為糧食，一路冇停過。嗎哪喺夜晚隨住露水降喺營度，形狀好似白霜嘅小圓形物體，以色列人叫呢啲嘢做「嗎哪」（希伯來文，意思即係「咩嚟㗎？」）。形狀好似芫荽子，又好似珍珠，係白色嘅，味道好似用蜜糖整嘅餅。每日朝早，以色列人將嗎哪執起，直接食，或者用研磨整碎，喺鍋度煮，又整成餅，滋味好似新油。嗎哪只可以保存一日，如果留到第二日就會生蟲發臭，但喺安息日會暫停降嗎哪一日，所以喺每個禮拜嘅第六日嗎哪會降雙倍分量，同可以保存兩日，第二日都唔會變壞。直到約書亞帶領百姓過咗約旦河，進入迦南地，並且食迦南地嘅出產之後，先至停降嗎哪。

出面網頁
----

* 嗎哪（Manna）
* 出埃及記(十三)16:1~35天降嗎哪

註
-

1. 1 2  〈出埃及記〉16章（基督教和合本：〈出〉16、天主教思高本：〈出〉十六）.
2. ↑  〈約書亞記〉5章10-12節（基督教和合本：〈書〉5:10-12、天主教思高本：〈蘇〉五10-12）.
西灣對出嘅大洲（左）同埋尖洲（右），已經成為咗地標性嘅海景啦。
西灣
**西灣**係香港新界西貢區出名嘅海灘，西貢大浪灣「四灘一尖」嘅「四灘」之一，俗稱**大浪西灣**。由於地處萬宜水庫去大浪灣嘅入口，而且麥理浩徑喺旁邊經過，所以係西貢遠足人士一個重要嘅補給同埋休息地點。呢度水清沙幼嘅海灘，亦都成為咗唔少遊艇假日嘅落腳點。

名
-

西灣俗稱大浪西灣，意思係指呢個灘係喺西貢大浪灣嘅最西邊，大浪灣舊陣時叫做鳳灣

歷史
--

**海星聖堂**，據村民話係用大理石起嘅，棟樓喺六十年代左右荒廢咗，而座牌樓上邊寫住1903同埋天主堂三隻字，左邊寫住海星聖堂，但而家行去棟嘢嘅路都荒廢晒啦，而當年曾經係村入面唯一嘅小學。
西灣自古就係呢頭漁船避風嘅地方，而喺岸邊就慢慢形成咗今日見到嘅西灣村。西灣村嘅歷史好久遠，有本《大浪西灣黎氏族譜》話，西灣村嘅歷史最耐可以追到去明朝成化年間，距離而家有成六百年歷史噉話。

西灣村喺未起萬宜水庫之前，只可以坐船過去，所以村內齋靠個海都已經夠晒食，而天主教會亦曾經係1903年，起咗一間教堂──**海星小堂**，並係教堂入面附設小學，間教堂係用大理石嚟起嘅，至而家重仍然企咗係度。

雖然係1960年代嗰時，香港政府係萬宜村起咗個水庫，而亦因為咁，塞住咗官門水道，搞到西灣嘅水路交通變咗做陸路，迫住令西灣嘅交通要對外面開放，同時亦因為新任牧師腳患嚴重，爬唔過座西灣山，搞到西灣嘅傳教同埋教育事務返唔到落去，再加埋香港工業化帶嚟好多工作機會，令啲後生仔係咁離開西灣，而條村亦都變咗做條老人村啦。

由1980年代去到1990年代，政府起咗一大堆遠足徑，引咗好多普羅大眾去行山，而麥理浩徑貫穿成條西灣村，再加埋個西貢東郊野公園嘅設立，令到旅遊觀光，好似士多呀、租屋呀、沖身咁，慢慢變成當地好重要嘅經濟支柱，而到2003年SARS嘅流行，更令到西灣呢個比較接近市區，而座山又唔算太難行嘅郊野，變成一個非常旺場嘅渡假地點。

景觀
--

大浪西灣曾經得到由香港郊野公園之友會、國際獅子總會港澳三０三區同埋漁農自然護理署舉辦嘅「香港十大勝景選舉」第一名。可以知道見西灣景觀個靚法，晨咁早就得到官方同民間嘅肯定。

西灣本身分咗做南灘同埋北灘，而西灣旁邊有西灣山同埋獨孤山。西灣山標高314米，山坡好斜，南北兩面都有道路連接。西灣對出個海度，可以見到大洲同尖洲兩座小島，係西灣的代表性海景。由北灘向北行無幾耐，可以行到去香港九大石澗之一嘅雙鹿石澗及鹿湖。

西灣最出名嘅都重係佢嘅水清沙幼，未受污染嘅原始海灘，而海灘對出個海域，都係屬於大浪灣嘅海域，所以同埋大浪四灘都可以享受呢個海天一色嘅海景。

西灣係香港無乜幾個可以嘅觀星地方。西灣一帶無乜人，而且大多數村民重保持住傳統農村嘅作息生活，所以光害較少，適宜觀星。

生態
--

香港東邊海岸由於距離珠江口啲污染物好遠，而且重要面對住個開闊嘅太平洋，而沿岸多山嘅地形亦阻住人口發展同埋由此而嚟嘅污染，令香港東邊海域成為大群珊瑚聚落嘅溫床，就好似好出名嘅海下灣同埋大浪灣咁。喺西灣出海無幾遠，就可以好容易咁睇到唔少珊瑚礁，而根據村民嘅描述，五十年代喺西灣重可以好容易咁捉到海參。

喺陸上，由於西灣係一條季節性嘅河道出海口，所以喺啲海水唔鹹唔淡嘅地方會有好大片嘅紅樹林，而隨住紅樹林嘅形成，有唔少魚呀、蝦呀咁嘅生物亦都會係紅樹林度生活，重會引來好多鳥類同埋昆蟲定居或者覓食，當中有好似係全球都唔多見嘅紫背葦鳽咁啦，都會喺包括西灣在內嘅大浪灣範圍活動，而政府亦因為咁，而喺2001年嘅《大浪灣分區計劃大綱草圖》入面，將部份地區列做自然保護區同埋具特殊科學價值地點而保存咗落嚟，可以知道呢處喺成個生態系上面嘅重要地位。

而且作為西貢一個地標性嘅優美地點，西灣嘅自然環境對成個香港氣候嘅調節仍然起到一定嘅作用。

交通
--

西灣嘅交通係大浪灣最方便嘅，經水路、陸路同埋空路都可以嚟到。

水路方面，可以自己包隻船去西貢市中心或者黃石碼頭，亦可以自己開隻遊艇去。

陸路方面，就有幾條路可以畀你揀。可以喺西貢市中心轉居民巴士直接去到西灣亭總站，再沿住條山路過去，亦可以先搭車去到北潭涌郊野公園服務中心，再行過去萬宜水庫另一邊，爬過西灣山，亦可揀飛的直接去到水庫迴旋處，然後行過西灣山，大概行六公里左右就嚟到。反方向行嚟嘅話，亦可以由黃石碼頭出發，經過赤徑、大浪村、鹹田到達，然後經過吹筒坳去到西灣亭坐居民巴士走人。

空路方面，西灣嘅北面有一個小型直升機停機坪，不過家陣只係畀緊急服務用，普通民眾係唔可以自己搭直升機出入嘅。

設施
--

西灣重有一個政府露營營地，而且有燒烤爐設備，衛生設施方面，就只係得旱廁，而水源亦都只有間歇性嘅溪澗，而村入面嘅人家一般有井水，有必要嗰時可以試吓問佢哋借，而手機呢一般都收唔到，而係有需要嘅時候，可以試吓問士多房老細借個電話嚟用，村入面有幾間士多房，亦都唔少有提供租房同埋沐浴設備嘅，不過一般都係要收錢嘅，而係士多入面可以買到一般燒烤用品以至各式飲品，而且亦有簡單餐點可以畀你堂食，當地嘅民風淳樸，不過非假日嘅日子唔一定會開門。

危機
--

2000年，香港政府發表《大浪灣分區計劃大綱草圖》（No.S/SK-TLW/1），劃咗將區內好多地方入保護區，重打算喺五個鄉村發展區鼓勵起丁屋，希望喺十年之內，區內人口由廿幾加到千幾。因為計劃好大而且包括西灣，有可能危及成個大浪灣嘅歷史古跡同自然環境，所以大浪灣之友之類嘅組織成立，組織起嚟反對計劃。近年香港民間嘅保育意識高咗，而且生態旅遊亦都開始興，所以反對聲音得到好大迴響。城規會喺2000年11月同反對代表見面，係2001年嘅，決定大幅減少起丁屋嘅規模，限制喺原有丁屋重建同埋已批准項目。

但係，當大眾興起行山，有啲無公德心行山人會留低啲垃圾；而沙灘外面又停住一大堆遊艇，帶嚟好多油污，再加埋要處理當地居民嘅基本生活需求，要唔想破壞成個環境，係西灣未來發展嘅挑戰。

相
-

* 起咗座萬宜水庫，雖然幫到唔少村民搵食，但亦都搞到村入面嘅人係咁搬走，攪到個西灣無晒人。起咗座萬宜水庫，雖然幫到唔少村民搵食，但亦都搞到村入面嘅人係咁搬走，攪到個西灣無晒人。
* 完全荒廢晒嘅聖堂外觀。完全荒廢晒嘅聖堂外觀。

參攷
--

1. ↑  《香港九龍兼新界形勢圖》，香港中華書局，1940年
2. ↑  香港漁農自然護理署--西灣營地
3. ↑  〈「香港十大勝景選舉」〉. 《郊野公園之友會》. 原著喺2007年12月13號歸檔. 喺2007年12月17號搵到.
4. ↑  〈大浪灣〉. 原著喺2007年7月8號歸檔. 喺2007年12月17號搵到.
5. ↑  香港漁農自然護理署--西灣
6. ↑  〈大浪灣〉. 原著喺2007年7月8號歸檔. 喺2007年12月17號搵到.
7. ↑  〈（地理教學網站）大浪灣〉. 原著喺2007年12月12號歸檔. 喺2007年12月17號搵到.
座標:  北緯22°17′13.96″東經114°09′01.52″

西港城
西港城南面外貌
**西港城**（英文：**Western Market**）係香港上環一座商場，喺德輔道中323號。

北座
--

西港城嘅前身係舊上環街市北座，喺1906年起，用英國愛德華式建築風格，用紅磚砌花崗石造地基，底層入口有個大圓拱，有歷史價值。大樓最初係船政署總部舊址，後來成為街市。舊上環街市北座自1989年起空置。

1990年，呢度俾港英政府嘅古物古蹟辦事處列為香港法定古蹟。1991年，由土地發展公司（即係而家嘅市區重建局）將大樓全面修葺，改造成具有香港文化特色嘅傳統行業同埋工藝品中心。係2003年由市區重建局再做活化工程，加添咗主題餐廳同埋幾間特色鋪頭。

西港城裏面部分舖頭，原來係附近一帶嘅老字號，當中包括古玩同埋特色手工藝品。2樓嘅布匹專賣店，都係由已經遷拆嘅花布街（中環中心現址）搬過嚟西港城嘅。

西港城原本有上下2層，修葺期間起多2層，成為共4層嘅建築，頂樓開咗間懷舊舞酒樓，叫做「大舞台」，樓底特高，係想走高檔賣點嘅食肆。

南座
--

1983年上半年，舊上環街市南座因為起地下鐵路港島綫第二期建築工程而拆咗，原址重建為上環市政大廈。其中地下至二樓三層係現時嘅上環街市（Sheung Wan Market）。

相
-

* 西港城附近嘅路面美化特色西港城附近嘅路面美化特色
* 西港城地標西港城地標
* 2008年嘅農曆新年2008年嘅農曆新年

* 西港城大舞台飯店西港城大舞台飯店
* 婚宴喺西港城婚宴喺西港城
* 西港城嘅頂層西港城嘅頂層

交通
--

* 香港電車上環總站，喺西港城東邊。

亦可以搭新巴18、905、914，港鐵亦都去到上環站B出口。

附近
--

* 信德中心
* 港澳碼頭 (香港)

參考
--

1. ↑  保育樓宇 - 西港城 互聯網檔案館嘅歸檔，歸檔日期2008年5月23號，.，市區重建局

連出去
---

* 西港城

|  |  |
| --- | --- |
|  | 維基同享有多媒體嘅嘢：**Western Market** |
藥王菩薩
**藥王菩薩**（梵文：भैषज्यराज Bhaiṣajyarāja），又叫**淨眼如來**，係一個救治眾生身、心兩種病苦嘅菩薩，係二十五大菩薩之一。藥上菩薩，又叫淨藏如來，係藥王菩薩嘅細佬。

藥王、藥上兩個菩薩，經常畀人當係藥師如來嘅兩邊兩侍者一齊供奉，另一個叫法係「日光菩薩」、「月光菩薩」。有時兩菩薩會當係釋迦文佛或者無量壽佛嘅侍者，好比諸佛本同一體嘅美德。

藥王菩薩嘅聖誕喺四月廿八。

淵源
--

喺過去無量無邊阿僧祇劫，有琉璃光照如來，其國名懸勝幡。琉璃光照如來涅槃之後，喺像法之中，有日藏比丘，聰明多智，同大眾廣說大乘，同佛祖無上清淨平等大慧。當時眾中有星宿光長者，聽到大乘平等大慧，心中好鬼歡喜。用雪山良藥，供養日藏比丘同埋眾僧，並發願以此功德，回向無上菩提。如果有眾生聽到我名者，願佢得滅除病苦。當時長者嘅細佬電光明，都有跟住亞哥拎醍醐良藥供養日藏同各個僧眾，亦發大菩提心，願得成佛。喺嗰陣，大眾贊嘆星宿光長者係藥王，電光明係藥上，即喺藥王、藥上二位菩薩。 此二菩薩久修梵行，諸願已滿，藥王菩薩於未來世成佛，號淨眼如來，藥上菩薩亦成佛，號淨藏如來。

另外說法
----

* 過去無量恆河沙劫，有日月淨明德如來，佢佛壽命為四萬二千劫。時有一菩薩，名「一切眾生喜見菩薩」，修習苦行，精進經行，一心求佛，經一萬二千歲，證得現一切身色三昧，就食諸香，飲香油，燒自身供養佛一千二百年。命終後復化生喺淨德王家，受日月淨明德如來付囑，喺彼佛滅度，造八萬四千塔。佢自身亦於七萬二千年間，燃臂供養個塔。或謂彼「一切眾生喜見菩薩」，即今藥王菩薩。
* 過去無數劫，有雲雷音宿王華智佛，解說《法華經》。有妙莊嚴國王，夫人名淨德，二子名淨藏、淨眼。其王邪見熾盛信外道之法。夫人同二子就共設種種方便，使王至宿王華智佛所聽聞《法華經》，共得利益。淨藏、淨眼二人即今藥王、藥上二菩薩。

形象
--

一般菩薩形象，頂戴寶冠，左手握拳於腰部，右手屈臂放喺胸前，而以拇指、中指、無名指執持藥樹。三昧耶形為阿迦陀藥，或為蓮花。

另亦有將神農、岐伯、扁鵲、董杏林、華佗、孫思邈、吳夲等中國歷史人物當係藥王菩薩嘅化身，因此部分地區寺廟供奉嘅藥王菩薩係中年男子嘅形象。

參考
--

|  |  |
| --- | --- |
|  | 維基文庫有原文：
**《妙法蓮華經》藥王菩薩本事品** |

1. ↑  《天台教學辭典》釋慧岳監修，釋會旻主編
2. ↑  《觀藥王藥上二菩薩經》
3. ↑  《觀藥王藥上二菩薩經》
4. ↑  《法華經·藥王菩薩本事品》（卷六）
5. ↑  《法華經·妙莊嚴王本事品》（卷七）
6. ↑  《灌頂經》（卷十二）
7. ↑  《法華曼荼羅威儀形色法經》
8. ↑  藥王菩薩生日，也說藥王菩薩因緣
**盧琳**（粵拼：lou4 lam4；1985年2月3號—）係一位中國足球嘅運動員，廣東廣州人。佢踢緊中場，而家效力緊中國足球超級聯賽嘅廣州富力。

生涯
--

### 足球會

其實佢細個嗰陣就去咗廣州青年隊，重代表咗廣州二隊搞嘅香雪製藥（而家係日之泉JC晨曦）參加咗香港甲組足球聯賽。跟住喺2003年夏天加入咗廣州一隊，嗰年7月9號重代表咗廣州香雪（而家係廣州恆大淘寶）隊嚟踢波，而呢次重係第一次喺國內聯賽出場，嗰時佢先至18歲，結果由於佢喺比賽入面踢得好生猛吓，好快就變咗波隊嘅主力，結果就入咗中國青年隊。

雖然話2005年有土超嘅波隊諗住買佢返嚟踢波，但係佢冇去到，重係留咗喺廣州嗰度踢波。不過喺2007年，佢以主力嘅身份幫廣州醫藥（而家係廣州恆大淘寶）隊入咗中超。甚至喺2008年6月28號嘅主場同青島中能打嘅比賽入面入咗自己嘅第一粒中超聯賽入波。

雖然話佢喺2010年諗住去塞浦路斯足球甲級聯賽嗰度訓練吓，但係佢一直都冇去到，重係留返喺廣州嗰度踢波。

而佢喺2011年離開咗廣州恆大（而家係廣州恆大淘寶）之後就去咗廣州富力嗰度踢波，跟住喺2012年7月18號同遼寧宏運（而家係遼寧隊）踢嘅中超比賽入面入咗佢自己嘅第一個入波。喺2015年3月3號同武里南聯踢嘅比賽入面，佢入咗喺亞冠入面嘅個人第一粒入波。

### 國家隊

佢喺2003年嗰時入過國青隊，甚至喺2005年嘅荷蘭世青賽同巴拿馬嘅比賽入面，入咗粒好精彩嘅任意球。

攞過嘅獎
----

* 廣州恆大/廣州醫藥
	+ 中國足球甲級聯賽冠軍：2007， 2010

註
-

1. ↑  〈香雪少年掀翻舜天〉. 原著喺2005年1月29號歸檔. 喺2015年3月4號搵到.
2. ↑  〈国青队26日正式集中 备战卡塔尔邀请赛与世青赛〉.
3. ↑  〈土超强豪有意中青队三小虎 价格问题阻碍少年留洋〉.
4. ↑  〈广州日之泉不满土方态度 卢琳留洋计划暂时"搁浅〉.
5. ↑  〈卢琳攻入个人中超首个进球 广药三队员为己正名〉.`{{cite web}}`: CS1 maint: url-status (link)
6. ↑  〈2005世青赛之星试训塞浦路斯豪门 卢琳:渴望加盟〉. 原著喺2016年3月5號歸檔. 喺2015年3月4號搵到.

出面網頁
----

* 广州富力足球俱乐部〉">〈球队->广州富力足球俱乐部〉 (简体中文). 廣州富力足球會.`{{cite web}}`: CS1 maint: unrecognized language (link)
* Players - LU Lin - FIFA.com （英文）
* 盧琳嘅新浪微博（需要註冊）
尤德夫人那打素醫院急症室
**急症室**（英文：**Accident & Emergency**、**Emergency department**、**Emergency room**等，縮寫為**A&E**或**ER**）係醫院為需要緊急服務嘅病人提供診症同治療嘅部門，不過唔係間間醫院都有提供急診服務。

診治次序
----

為咗確保有緊急需要嘅市民去到急症室診治嘅時候，獲得及時嘅急症服務，急症室會對病人實行分流制度。病人登記求診嗰陣，分流護士會根據病人嘅需要分類而決定病人獲診治嘅優先次序，診治次序唔係根據登記時間嘅先後。

分流制度
----

當病人去到急症室之後，先由一名有豐富經驗同接受過特別培訓嘅護士，對病人嘅病情作出初步評估，危急嘅病人會獲得優先治理。

分流護士會根據病情將病人分為五類﹕

* 危殆
* 危急
* 緊急
* 次緊急
* 非緊急

如果病人嘅類別屬於危殆，就唔需要等，會即時獲得醫護人員治理。至於一啲非緊急嘅病人，佢哋嘅診治次序可能要等得耐啲。

香港急症室一覽
-------

以下係香港有提供急症室服務嘅醫院：

* 雅麗氏何妙齡那打素醫院
* 明愛醫院
* 廣華醫院
* 北區醫院
* 北大嶼山醫院
* 東區尤德夫人那打素醫院
* 博愛醫院
* 威爾斯親王醫院
* 瑪嘉烈醫院
* 伊利沙伯醫院
* 瑪麗醫院
* 律敦治醫院
* 長洲醫院
* 天水圍醫院
* 將軍澳醫院
* 屯門醫院
* 基督教聯合醫院
* 仁濟醫院

出面網頁
----

* 醫院管理局：急症室
* 醫院管理局：急症室名單
**張銓漢**，綽號「囝囝」，香港親中派黑社會政治人物，屬於和勝和，有和勝和太上皇之稱。

經歷
--

張銓漢喺以前喺英國同荷蘭發展過，然後返香港發展。佢喺元朗喺度招募人手，勢力涉及政界、商界同埋黑社會，財勢好大。有啲曾經被傳媒廣泛關注嘅黑社會成員，例如林觀良，都係佢嘅門生。

爭議事件
----

喺2012年香港行政長官選舉期間，佢嘅名字曾多次現身支持候選人之一梁振英嘅活動。2012年3月6號《東周刊》披露小桃園飯局事件，梁振英競選陣營成員去流浮山小桃園酒家出席一個飯局，包括張銓漢在內嘅唔少黑社會人物都有出席，引起當時社會廣泛關注。

喺2021年4月1號，佢被影到無視當時嘅武漢肺炎限聚令，舉行嘅63歲壽宴，胡學霖等人都有出席。

2023年5月，佢因為被控各 1 項「聲稱是三合會社團的成員」及「聲稱是三合會社團的幹事」罪，被判處監禁11星期。

參考
--

1. ↑  〈成報新聞(涉襲林卓廷 白衣暴徒「懵良」落網 挺梁鄉黑 勝和猛人「囝囝」門生)〉. 《成報》. 喺2023-07-18搵到.
2. ↑  〈小資料：「梁粉」今昔〉. *Radio Free Asia* (香港中文). 喺2023-07-18搵到.
3. ↑  蘋果日報：鄉紳出示名片　爆羅范講大話　飯局曝光　反面互插 互聯網檔案館嘅歸檔，歸檔日期2020年3月16號，.，2012年3月11號
4. ↑  〈721白衣人｜紅色打手冇落鑊 「白髮變黑髮」鄒瑞常：我食得瞓得 | 蘋果日報•聞庫〉. 《聞庫》. 2021-06-18. 喺2023-07-17搵到.
5. ↑  〈自稱三合會成員罪成 前元朗區議員鄧勵東判囚11周 另2人囚22及24周〉. *Yahoo News* (中文). 2023-05-11. 喺2023-07-18搵到.
6. ↑  〈自稱三合會 鄧勵東囚11周 劉業強偕鄉局高層旁聽 - 20230512 - 港聞〉. 《每日明報》. 喺2023-07-18搵到.
「基輔戰鬼」畫
**「基輔戰鬼」**（另稱**「基輔之鬼」**、**「基輔幽靈」**，烏克蘭語：Привид Києва，羅馬化：*Pryvyd Kyyeva*）係一位烏克蘭米格-29嘅飛機師王牌飛行員嘅化名，佢喺2022年2月24號俄羅斯入侵烏克蘭嘅時候射低咗六架俄羅斯嘅戰機，據烏克蘭國家安全局嘅統計，佢截至2月27號已經射低咗十架戰機。雖然佢嘅真實性一直未證實，但係對烏克蘭人抵抗俄羅斯入侵嘅士氣有好大嘅幫助。

史
-

喺2022年2月開始入侵烏克蘭嘅時候，網上流傳有一位烏克蘭嘅飛機師射低咗幾架俄羅斯嘅戰機。聽講佢喺入侵之後頭半個鐘打低咗六架戰機，呢六架戰機包括兩架Su-35戰機、兩架Su-25攻擊機、一架Su-27戰機同一架米格-29戰機。消息傳出咗之後提升咗唔少烏克蘭人嘅士氣，如果係真嘅話，呢一位機師將會係21世紀第一位王牌飛行員，同埋係1965年印巴戰爭之後第一個攞到一日內王牌（ace in a day）嘅機師。

喺2月27號，烏克蘭國家安全局喺Facebook證實佢打低咗十架戰機。

英國《每日郵報》2022年4月29號報導話「基輔戰鬼」係29歲烏克蘭空軍少校塔拉巴爾卡（Stepan Tarabalka），一共擊落咗至少40架俄羅斯飛機，喺2022年3月13號揸米格-29戰機嗰陣被擊落戰死，死後被追授「烏克蘭英雄」。烏克蘭武裝部隊總參謀部就澄清話「基輔戰鬼」係個集體形象，唔係塔拉巴爾卡少校，佢亦都冇40架嘅擊落數。

睇埋
--

* 俄羅斯入侵烏克蘭
* 蛇島戰役

攷
-

1. ↑  "Ghost of Kyiv fighter pilot 'is killed' after shooting down more than FORTY Russian aircraft". *Daily Mail Online*. 2022-04-29.
張量
喺數學上，一個**張量**（粵拼：zoeng1 loeng6；英文：**tensor**）係一嚿包含多個數嘅數學物體，可以話係向量（vector）嘅廣義化；一個二維向量會有兩個數值（{\displaystyle (x\_{1},x\_{2})}），每個數值都掕住一個細字（{\displaystyle x\_{i}} 當中嘅 {\displaystyle i}）表示佢喺個向量當中嘅位置，所以一個向量係一個 1-級（rank-1）嘅張量；以下呢個矩陣（matrix）係一個 2-級（rank-2）嘅 {\displaystyle 2\times 3} 張量



[

a

11


a

12


a

13


a

21


a

22


a

23


]

{\displaystyle {\begin{bmatrix}a\_{11}&a\_{12}&a\_{13}\\a\_{21}&a\_{22}&a\_{23}\\\end{bmatrix}}}

{\displaystyle {\begin{bmatrix}a_{11}&a_{12}&a_{13}\\a_{21}&a_{22}&a_{23}\\\end{bmatrix}}}
每個數都會掕住兩個細字（{\displaystyle a\_{ij}} 當中嘅 {\displaystyle i} 同 {\displaystyle j}）表示佢喺個矩陣當中嘅位置；即係話一個張量包含咗多個數字，而個張量嘅**級數**（rank）表示「每一個數要掕幾多個細字表達佢喺個張量入面嘅位置」。

工程應用
----

睇埋：工程數學
張量喺工程學分析上好有用，例如而家分析一嚿立方體點樣俾力搓同撳，嚿立方體可以沿三維空間嘅三個方向郁：1 號向左右，2 號向前後，3 號向上下。每個方向有佢各自對應嘅表面，而每個表面各自可以受 3 個方向嘅力。{\displaystyle \sigma \_{11}} 即係 1 號方向嘅力作用喺 1 號面，會令嚿嘢拉長；{\displaystyle \sigma \_{21}} 即係 2 號方向嘅力作用喺 1 號面，捽佢向前；{\displaystyle \sigma \_{31}} 會捽 1 號面向上，如此類推。1 號面從三個方向受嘅三度力可以合併標記，記做 {\displaystyle T^{e\_{1}}}，係一個三維向量；同理，{\displaystyle T^{e\_{2}}} 同 {\displaystyle T^{e\_{3}}} 表達 2 號面同 3 號面所受嘅力，{\displaystyle T^{e\_{1}}}、{\displaystyle T^{e\_{2}}} 同 {\displaystyle T^{e\_{3}}} 呢三個向量結埋一齊成一個 2-級張量：



[

σ

11


σ

21


σ

31


σ

12


σ

22


σ

32


σ

13


σ

23


σ

33


]

{\displaystyle {\begin{bmatrix}\sigma \_{11}&\sigma \_{21}&\sigma \_{31}\\\sigma \_{12}&\sigma \_{22}&\sigma \_{32}\\\sigma \_{13}&\sigma \_{23}&\sigma \_{33}\\\end{bmatrix}}}

{\displaystyle {\begin{bmatrix}\sigma _{11}&\sigma _{21}&\sigma _{31}\\\sigma _{12}&\sigma _{22}&\sigma _{32}\\\sigma _{13}&\sigma _{23}&\sigma _{33}\\\end{bmatrix}}}
流體力學同古典電磁學等領域上嘅分析仲成日會用到超過 2 級嘅張量。而喺幾何學入面，張量仲可以用嚟表示向量、純量同其他張量之間嘅線性關係。

睇埋
--

* 內積
* 向量積
* 線性映射

攷
-

1. ↑  Ray M. Bowen and C. C. Wang (1976). *Introduction to Vectors and Tensors*, Vol 1: Linear and Multilinear Algebra. New York, NY.: Plenum Press.

| * 睇
* 傾
* 改
應用數學 |
| --- |
| 泛指數學喺科學同工程學上嘅應用 |
| 離散數學 | 命題邏輯 · 集合論 · 代數學（場） · 組合數學 · 圖論 · 離散幾何學 |  |
| 數學分析 | 

|  |  |
| --- | --- |
| 分析基礎 | 實數同虛數（實分析同複分析） · 間距 · 無窮盡 · 無窮小量 |
| 數列 | 子數列 · 增減數列 · 郝氏數列 · 保西奴-華實斯定理 |
| 函數 | 連續函數 · 極限 · 逼近理論 · 泛函分析（變分法） |
| 微積分 | 

|  |  |
| --- | --- |
| 微分 | 微分方程（常 · 偏 · 隨機 · 複） · 微分幾何 |
| 積分（黎曼積分 · 積分方程） · 多元微積分（向量 · 張量 · 多重積分） |

 |
| 第啲分析 | 多線代數（向量 · 向量空間 · 張量） · 動態系統（混沌理論 · 控制理論） · 諧波分析 · 數值分析 |

 |
| 運算數學 | 運算理論 · 運算邏輯 · 自動機理論 · 演算法（分析） · 資訊理論 · 密碼學 · 運算數論 · 科學運算 · 電腦代數 |
| 概率論 | 隨機變數 · 隨機過程 · 馬可夫鏈 · 概率分佈 · 隨機微積分 |
| 決策論 | 博弈論 · 統計學（描述 · 推論） · 最佳化（線性同非線性規劃） · 數理經濟學 · 數理金融學 · 運籌學 · 精算學 |
| 數理物理 | 分析力學 · 場（規範場論 · 量子場論） · 量子羣 |
| 拉雜應用 | 數理化學 · 數理生物學 · 數理心理學 · 數理社會學（社會選擇理論） |
| 拉雜相關 | 數學模型 · 工程數學 · 應用科學 · 模控學 · 系統（複雜系統） · 數學喺自然科學上嘅超常效用 |
|  **數學主題** · 應用數學類 |
**綺羅．光**（？—）係日本鹹濕小說（官能小說）作家，1984年出道。出道作係《女教師．裕美の放課後》（1984），其他代表作有《牝猟》（1987）、《凌辱女子学園》（1987）、《姉と弟・相姦伝説》（《變態的雪白肉體》，1989）、《美姉妹 恥辱の履歴書（下）》（《高樹三姐妹》，1989）、《沙織》系列（1990，1991）、《女教師．弓香》系列（2007）、《人妻・愛虐巡礼》（2021）等等。

作風
--

佢嘅作品大多數涉及強姦凌辱做主題，內容亦經常會有毒品同黑幫。

佢早期嘅作品多數以「女教師」做主角，之後作品嘅女主角漸漸出現以「女高中生」、「已婚婦女」、「女大學生」、姐姐等身份登場。不過，官能小說中常見嘅「親生母親」同護士就少見於佢嘅作品中。佢書中嘅女主角大多數都係純潔、性經驗少（或者係處女）。作品中嘅已婚婦女，多數都係二十幾歲嘅後生女人。

情節方面，女主角通常過住正常生活，但係因某啲原因（通常係性照片、短片、聲帶等），畀施暴者操控或禁錮，從而陷入被凌辱嘅田地。唔少情節都係通過第一個施暴者勾結其他共犯（如黑幫嘍囉、富豪、教練、強姦犯等），帶出群交橋段，女主角慘遭淫辱，但係故事好少會出現令女主角懷孕嘅情況。女主角嘅真命天子通常會係故事結尾時出現，仲引伸出施暴者被繩之於法，結束性虐待。

攷
-

1. ↑  綺羅,光 - Web NDL Authorities
2. ↑  關於日本官能小說《女教師．裕美の放課後》的一些考據
3. ↑  美肉姉妹 姉と弟・相姦伝説
4. ↑  官能小說日文原著的名字~~~~
5. ↑  美姉妹　恥辱の履歴書（下）
6. ↑  綺羅光作品一覧

拎
-

* 綺羅光の世界
* France出版社